Anda Perlu Selesaikan Soalan Matematik Jika Mahu Guna WiFi Percuma Di Restoran Ini

Jika diperhatikan pada hari ini, kebanyakkan restoran ada menyediakan perkhidmatan WiFi secara percuma untuk pelanggan mereka. Secara langsung ia merupakan satu stratergi untuk menarik pelanggan.

Tapi tidak semua WiFi percuma bebas digunakan, ada sesetengah daripadanya memerlukan anda untuk mengisi kata laluan terlebih dahulu.

Sebuah restoran masakan Thai di San Antonio, Texas, Amerika Syarikat menyediakan perkhidmatan WiFi percuma kepada pelanggan mereka tetapi dengan satu syarat, mereka perlulah menyelesaikan soalan Matematik terlebih dahulu untuk mendapatkan kata laluan.

Jawapan berupa kata laluan ini menjadi viral apabila salah seorang pelanggan memuat naik gambar soalan Matematik tersebut di laman Reddit. Menggunakan nama Joshua_Glock, dia kemudiannya meminta bantuan pakar Matematik untuk membantunya mendapatkan jawapan tersebut.

“Di manakan ahli-ahli sihir Matematik? Saya berazam untuk memecahkan kata laluan restoran ini,” tulisnya.

Soalannya mendapat banyak perhatian, ada yang cuba membantu untuk mendapatkan jawapan dan ada juga yang mengatakan soalan tersebut salah atau hanyalah sekadar helah semata-mata.

Setakat ini, tiada seorang pun yang berjaya mendapatkan jawapan soalan tersebut. Jika anda merupakan seorang yang pakar dalam Matematik, bantu mereka dapatkan akses internet percuma dengan menjawab soalan ini.


Bagaimana Mahu Keluar Daripada Friendzone

Wil Aime seorang pembuat video bebas French telah mengeluarkan satu video yang mengajar jejaka-jejaka di luar sana untuk keluar daripada permainan friendzone seorang perempuan. Ada dua perkara menarik dalam video ini. Pertama ia meniru watak Annalise Keating dalam tv siri How To Get Away With Murder yang membuatkan penonton mahu menonton sehingga habis. Kedua, ia bukan saja tentang humor dalam plot, tapi pelakon dan editing sangat sempurna.


Will Smith Tinggalkan ‘Suicide Squad 2’

Selepas Batman, Warner Bros. perlu mencari muka baharu untuk Deadshot pula. Will Smith dikhabarkan sah tidak akan kembali untuk Suicide Squad 2 dan tidak akan terlibat lagi dalam franchise ini.

Filem yang akan ditulis dan diarah oleh bekas pengarah Guardians Of The Galaxy, James Gunn ini kini mempunyai dua kemungkinan; sama ada ianya akan jadi karya sekuel atau karya reboot selepas ketiadaan Will Smith.

Deadshot merupakan watak penting dalam Suicide Squad dan ketiadaan Will Smith pastinya mengganggu perjalanan sekuel ini. Jadual penggambaran yang padat dan bertindih merupakan alasan Will Smith untuk tidak lagi memegang watak Deadshot.

Will Smith will not return as Deadshot in James Gunn’s ‘Suicide Squad’ due to scheduling conflicts

Superman GoneBatman GoneJoker GoneDeadShot Gone

After 3 movies into the universe. LMFAO!!!!!

What a joke of a studio that owns DC characters, dumb isn't the word. https://t.co/rSAitvQ0tu

— UnbreakableSplitGlass (@MrProduction8) February 28, 2019

The success of SUICIDE SQUAD came from the incredible chemistry the cast had.

Losing someone as important as Will Smith’s Deadshot throws everything off.

— Walt (@UberKryptonian) February 28, 2019

James Gunn melangkah ke DC sebagai pengarah Suicide Squad dan Will Smith pula ke Disney sebagai Genie. James Gunn dikatakan akan memberi pendekatan yang lebih fresh berbanding versi Suicide Squad oleh David Ayer. Adakah pengaruh Guardians Of The Galaxy akan kuat meresap dalam Suicide Squad? Sama-sama kita tunggu 6 Ogos 2021.


Willem Dafoe Sah Bintangi Siri ‘Death Note’ Sebagai Ryuk

Nampaknya satu siri Manga terkenal Jepun, Death Note bakal diterbitkan oleh Netflix tahun hadapan dan pelakon handal Willem Dafoe akan menyertai siri ini sebagai Ryuk the Shinigami.

Aktor lain yang akan menerajui filem ini adalah Nat Wolff, Margaret Qualley, Keith Stanfield, Paul Nakauchi dan Shea Whigham. Siri ini awalnya dikatakan bakal diterbitkan oleh Warner Bros tetapi berpindah ke Netflix yang sedang menyusun produksi untuk siri ini.

Bagi yang tidak pernah membaca berkenaan siri manga ini, manga ini berkisahkan seorang pelajar sekolah menengah yang mempunyai kuasa luar biasa di mana beliau dapat membunuh sesiapa sahaja hanya dengan menulis nama orang yang berkenaan sambil menulis bagaimana cara kematian individu itu. Semua itu hanya boleh terjadi jika beliau menulis pada satu buku, Death Note. Memang real manga ini.

Dafoe memang seorang pelakon yang hebat dan sangat sesuai untuk watak Ryuk ini. Anda boleh lihat lakonan Dafoe dalam filem Spider-Man(sebagai Green Goblin), John Wick dan filem akan datang, The Great Wall yang beliau akan berlakon bersama Matt Damon.

Bagi peminat tegar manga Death Note, apa kata anda? Anda suka akan perkembangan terbaru ini? Harap-harap mereka ikut jalan cerita seperti dalam komiknya.


Anda Rasa Diri Anda Cantik? Anda Akan Berubah Fikiran Selepas Melihat Ini

Kebiasaannya kecantikan selalu dilihat dan dinilai pada wajah seseorang. Namun, secantik mana pun anda, mungkin beginilah rupa anda jika diterjah oleh angin yang sangat kuat!

Terkejut? Tapi dalam masa yang sama terasa kelakar pun ada!

Sila jauh sedikit, takut air liur terpercik ke muka anda


Winamp Bakal Melakukan ‘Comeback’ Pada Tahun 2019

Lama sebelum kehadiran Apple Music, Spotify dan JOOX aplikasi Winamp antara yang menjadi pilihan orang ramai untuk mendengar lagu dalam format MP3.

Aplikasi ini nampaknya semakin ditelan zaman setelah orang ramai memilih untuk mendengar dengan aplikasi berbayar untuk mendengar muzik secara sah tanpa perlu memuat turun secara haram.

Terbaru, Winamp telah mengumumkan bakal hadir dengan versi terbaru yang lebih fresh. Selain itu, Winamp bakal turut menawarkan lebih banyak fungsi buat para pengguna serta turut menyokong lebih banyak format audio.

Meskipun semakin bilangan penggunanya semakin berkurang, Winamp masih lagi menjadi lagenda dan menyimpan memori yang bermakna buat orang ramai. Antara fungsinya yang membuatkan orang ramai tertarik adalah equalizer dan Winamp Skin yang unik.

Berita ini pastinya membuatkan mereka yang lahir di zaman 80-an dan 90-an teruja selain daripada cadangan terbaru EA untuk menghasilkan permainan Command & Conquer versi terbaru.

Baca lagi: 2 Dekad Menjadi Pilihan Pengguna, Format ‘MP3’ Kini Hanya Tinggal Kenangan


‘Windowed’ Mudahkan Anda Muat Naik Gambar Di Instagram Secara Terus Menerusi Komputer

Tidak semua gambar yang kita mahu muat naik di Instagram ada di dalam telefon pintar. Kadang-kadang ianya berada di Mac atau PC kita yang baru sudah melalui proses editing.

Buat yang belum tahu, aplikasi ini pastinya akan memudahkan hidup anda. Windowed adalah aplikasi yang membolehkan anda log in terus gambar ke laman Instagram menerusi desktop atau komputer riba.

Ianya dicipta oleh seorang jurugambar yang juga seorang programmer, Felix Sun. Windowed ini merupakan mobile browser kecil yang membolehkan anda masuk ke akaun Instagram menggunakan komputer.

Windowed berfungsi seperti mana Instagram pada telefon pintar. Anda boleh muat naik gambar, lihat profile, membuat carian dan apa yang anda mahu di Instagram, boleh buat menerusi Windowed.

Tiada lagi masalah untuk transfer gambar ke Telegram terlebih dahulu dan muat naik gambar menerusi telefon pintar. Upload terus sahaja menerusi Windowed ini. Anda boleh muat turun aplikasi ini di sini secara percuma. Terima kasih Felix!


Lebih Terbuka Dan Mesra Pengguna, Windows 11 Disahkan Bakal Menyokong Aplikasi Android

Semalam telah berlangsungnya pelancaran Windows 11 secara rasmi oleh Microsoft. Sistem operasi versi terbaru ini dilihat telah menawarkan pelbagai fungsi terbaru buat para pengguna.

Pembaharuan terbaru dan tidak disangka pengguna bakal diperkenalkan adalah sokongan aplikasi Android pada sistem operasi ini. Menurut Microsoft, penggunaan aplikasi Android bakal ditawarkan melalui Amazon App Store.

Menerusi pembaharuan yang dibuat, Microsoft dilihat sebagai syarikat yang lebih terbuka selepas membenarkan aplikasi Android dapat digunakan secara terus pada sistem operasi ini.

Kami berpendapat penawaran aplikasi Android ini pastinya memberi kelebihan buat sesetengah pengguna khususnya para gamer dalam menggunakan komputer untuk mengakses game yang tersedia pada Android menerusi sokongan skrin yang besar serta kawalan yang lebih fleksibel.

Difahamkan pengguna yang mahu menjadi antara yang terawal menggunakan Windows 11 boleh menaik taraf ke sistem operasi terbaru ini secara percuma melalui Windows Insider seawal minggu hadapan. Anda boleh menyemak sama ada komputer anda layak untuk menaik taraf ke Windows 11 atau sebaliknya dengan klik di sini.

Tular pada minggu ini apabila YTL Comms memberi jaminan telefon pintar yang mengalami kes meletup baru-baru ini disahkan selamat di mana pengguna hanya perlu tukar kepada bateri baharu sahaja.

YTL Comms Beri Jaminan Telefon Pintar Yes Selamat, Hanya Perlu Tukar Bateri Baharu

Angkara Telefon YES Meletup, Xiaomi Hadiahkan Pelajar Ini Redmi Note 10 5G Bagi Tujuan PdPR


‘Windows House’ Rumah Dengan Rekaan Unik Di Kuala Lumpur

Mencari idea untuk rekaan rumah untuk kawasan di pinggiran hutan agak sukar untuk firma FROMZERO kerana mereka perlu mencari jalan untuk mengaburkan garisan antara bahagian dalam dan luar apabila membina House Window ini.

Selain itu, pelanggan juga mahukan FROMZERO memaksimakan ruangan dalam rumah ini. Ini memberikan FROMZERO dua tugasan yang berbeza untuk rumah ini.

Boleh dikatakan ciri utama rumah adalah ‘cengkerang’ konkrit yang berada di atasnya. Cengkerang ini menawarkan dua fungsi; membantu untuk mengawal keadaaan suhu dalam bangunan dan juga meningkatkan tahap privasi tambahan untuk pemilik rumah ini.

Cengkerang ini berbentuk tirus di bahagian hadapan, sebelum ia terbuka sehingga menampakkan pemandangan hutan di belakang rumah. Selain itu rekaan tingkap rumah ini juga sangat menarik kerana ia mewakili bilik yang berbeza di sekitar rumah ini, dengan saiz dan kedudukan setiap tingkap merujuk fungsi setiap ruang bilik.

Lihat di sekitar Window House di galeri bawah ini.


‘Winter Sonata 2’ Bakal Memulakan Penggambaran Selepas Hampir 20 Tahun

Masihkah anda ingat drama bersiri dari Korea ‘Winter Sonata’ yang pernah menjadi fenomena sekitar tahun awal 2000 yang menjadi kewajipan buat golongan wanita dan remaja pada ketika itu untuk mengikuti setiap episod?

Baru-baru ini dikhabarkan bahawa pengarah Kim Yong-soo sedang bekerjasama dengan penulis asal drama tersebut Yoon Eun Kyung dan Kim Eun Hee untuk menghasilkan sekuel ‘Winter Sonata’ selepas hampir 20 tahun drama tersebut ditayangkan.

Namun difahamkan pengarah asal drama ini menolak untuk memberikan kerjasama untuk menjayakan sekuel ini berikutan dengan kes kematian salah seorang pelakon drama ini, Park Yong Ha pada tahun 2010 lalu.

Jika diimbas kembali, filem yang dibintangi oleh Bae Yong-joon dan Choi Ji-woo bukan sahaja berjaya menyebarkan fenomena drama korea tetapi juga berjaya mempromosi beberapa lokasi pelancongan. Sebagai contoh salah satu lokasi yang menjadi tarikan sehingga kini ialah Pulau Nami.

Apa yang menjadi persoalan besar ketika ini, adakah pelakon utama filem ini akan tampil semula untuk menjayakan sekuel drama ini? Mungkin juga watak tersebut akan dijayakan oleh pelakon baru yang sedang meningkat naik sekarang.


Kisah Bagaimana Teksi Wira Ini Dapat ‘Berlumba’ Dengan Porsche Di Litar Nurburgring

Sebut mengenai litar Nurburgring pasti ramai pencinta kelajuan dan automotif cukup tahu dengan litar yang dikenali sebagai Green Hell ini. Menjadi saksi kepada sejumlah besar kereta terpantas dunia serta model-model ikonik membuatkan litar ini dikenali ramai.

Dalam pada itu, siapa sangka setelah hampir tiga dekad dilancarkan, model ikonik Proton iaitu Proton Wira berjaya berada di litar Nurburgring. Apa yang lebih menerujakan, model ini turut berada satu litar bersama jenama-jenama kereta buatan Jerman seperti Porsche.

Kehadiran Proton Wira dengan kemasan seakan sebuah teksi di litar ini nyata mengejutkan ramai apatah lagi berjaya ‘memintas’ Porsche di litar lagenda ini.

🇲🇾 Malaysia now tearing up the Nürburgring 🇲🇾 1st Wira to conquer Nürburgring 1st lap complete 04.07.2020 1st shot after the lap Want to see more action shots? 🔥 Follow us on Instagram and YouTube for the updates.🙌🤙

A post shared by  DDM (@dutch_diy_mechanics) on Jul 5, 2020 at 3:41pm PDT

Para netizen di Malaysia pastinya antara yang paling bangga melihat detik yang penuh ikonik ini sekaligus tertanya-tanya mengenai kumpulan yang menjayakan projek Proton Wira ini.

Difahamkan Proton Wira atau dinamakan dengan nama Project Proton ini dijayakan oleh adik beradik Jochem dan Ruben Gravemade yang merupakan warga Jerman dan pernah menetap di Malaysia beberapa tahun yang lalu.

Ring bound in 2 weeks. How much RM would one lap cost with the Teksi Bermeter? 🤔

A post shared by  DDM (@dutch_diy_mechanics) on Jul 13, 2020 at 6:39am PDT

Pemilihan nama Project Proton ini dipilih dalam usaha untuk memartabatkan jenama Proton dalam menghasilkan kereta yang terbaik serta menjadi pilihan ramai. Model Proton Wira dipilih berbanding model-model Proton yang lain beirkutan model ini pernah memasuki pasaran Jerman sekitar akhir tahun 90-an.

Apa yang membuatkan projek ini berjaya menjadi kenyataan adalah apabila mereka berjaya menemukan sebuah Proton Wira di negara mereka iaitu Jerman. Dalam pada itu, Proton Wira yang ditemui didapati mengalami masalah pada bahagian enjin asal iaitu 4G13 1.3 liter.

Ready to race tomorrow! Tonight we drop an episode, then another reveal video. Spread the love ❤

A post shared by  DDM (@dutch_diy_mechanics) on Jul 3, 2020 at 2:22pm PDT

Masih semangat untuk menjayakan projek, mereka berjaya mendapatkan sebuah lagi Proton Wira Aeroback dengan enjin 4G15 yang berfungsi dengan baik. Menariknya, kedua-dua model ini berjaya didapatkan daripada pemilik pertama Proton di Jerman.

Selain daripada usaha untuk memartabatkan jenama Proton, pemilihan gabungan warna Proton Wira seakan sebuah teksi dengan tulisan Teksi Ampang di bahagian pintu hadapan antara yang menambat hati netizen di Malaysia.

We eat Porsche's for breakfast. Too bad it was time for lunch at this point…

A post shared by  DDM (@dutch_diy_mechanics) on Aug 6, 2020 at 2:02am PDT

Model ini dijangka akan memasuki semula ke Litar Nurburgring pada akhir Ogos atau awal September ini. Akhirnya dapat juga rakyat Malaysia melihat model ikonik ini menghiasi litar Nurburgring.

Mengulas mengenai masa depan Project Proton, dua beradik ini dijangka bakal melengkapkan Proton Wira ini dengan meter teksi, penanda bumbung serta pencetak resit seakan sebuah teksi yang sempurna. Jelas sayang mereka terhadap negara Malaysia dan Proton.

A post shared by  DDM (@dutch_diy_mechanics) on Aug 2, 2020 at 7:32am PDT

Anda boleh ikuti lebih gambar dan projek daripada dutch_diy_mechanics melalui laman Instagram mereka dengan klik di sini. Tonton juga video Project Proton menampilkan Proton Wira pertama di atas litar Nurburgring.

Tular pada minggu lalu apabila Honda terpaksa mengarahkan akauntan untuk membuat kerja pemasangan kereta.

Alami Kekurangan Pekerja, Honda Paksa Akauntan Membuat Kerja Pemasangan Kereta

Proton X50 Bakal Ditawarkan Dengan Harga Serendah RM75,800?


Siapa Sangka Wira Tak Didendang Ini Rupanya Seorang OKU Yang Banyak Membantu Mangsa Banjir

Sewaktu meneliti satu persatu kisah banjir 2014 yang penuh dengan berbagai cerita baru-baru ini, kami tertarik dengan kisah wira tak di dendang ini yang telah dikongsikan oleh Azizah Aling.

Baca ini juga: Latar Belakang Wira Tak Didendang

Sungguh, andai menatap paparan post di wall FB beliau, ramai yang terinspirasi dengan semangat beliau dalam membantu mangsa banjir di Kelantan.

Kita ikuti nukilan Azizah Aling di bawah :

BANJIR 2014 – BAHAGIAN 3 (Wira yang tidak didendang – the unsung hero)

(1) Saya mahu memperkenalkan satu sosok mulia. Barangkali ada antara kalian yang mengenali beliau, dan telah mengikuti perkongsiannya yang bersifat semasa dan mendasar ke lapangan, di halaman FB miliknya. Jika ya, tidak mengapa. Bacalah lagi. Jika belum, selamat berkenalan dengan sosok istimewa dan bijaksana. Mari sama-sama kita berkongsi kesyukuran atas kewujudan hamba Allah yang berhati mulia ini.

(2) Beliau merupakan orang kelainan upaya (OKU) yang dilahirkan dengan tidak sempurna sifat. Kaki kanannya tiada, dan beliau bergerak menggunakan kaki palsu. Jejari pada tangan kanannya bercantum. Namun, kekurangan itu tidak dijadikan rintangan untuk beliau berbakti kepada masyarakat yang dilanda bencana.

(3) Nama penuh beliau ialah Y.M. Raja Shamri bin Raja Hussin. Mesra disapa dengan panggilan Abang Raja. Pemilik syarikat motivasi yang sedang menapak naik di Kelantan, Golden Minds Consultant yang beroperasi di Pasir Putih ini, telah menjadikan Masjid Ibrahimi, Pasir Putih sebagai tempat operasi untuk dia dan Dr. Hadi menjalankan misi menyelamat dan menghantar bantuan buat mangsa bencana di Kelantan.

(4) Pada asalnya, misi itu hanya dibuat pada skala kecil. Namun, berkat keikhlasan dan kesungguhan yang tidak mengenal lelah dan payah, misi anjurannya menjadi besar. Sukarelawan datang dari pelbagai arah. Bantuan tiba dengan mencurah-curah. Benarlah, saat keikhlasan hati dan kemurnian jiwa mengambil tempat, mudah sahaja Allah membukakan hati manusia untuk berkongsi rezeki dan kudrat.

(5) Bantuan tidak dihantar ke pusat pemindahan banjir, kerana bantuan ke lokasi itu telah diselia dan disedia oleh pihak kerajaan. Pasukan beliau fokus kepada mangsa yang jauh terperosok ke kawasan pedalaman dan tidak berada di pusat pemindahan banjir, atas pelbagai sebab.

Kebanyakannya kerana aliran deras air yang menyukarkan pergerakan, ataupun disebabkan oleh pusat pemindahan ikut tenggelam, yang menyebabkan mangsa lari ke tanah lebih tinggi di perbukitan. Bantuan tiba kepada mangsa yang kelaparan, dan ia memberikan sinar untuk mangsa mencicip makanan buat mengalas perut yang kelaparan.

(6) Antara hal yang menitiskan air mata saya adalah, beliau sanggup memandu dalam lebat hujan selama berjam-jam, semata-mata mencari petrol untuk kegunaan kenderaan bagi menghantar bantuan, meskipun beliau berkaki palsu. Meredah air deras, dengan kekuatan sebelah kaki sahaja, sangatlah sukar. Selalunya, kaki kiri beliau akan cepat berasa lenguh dan perlu diurut. Tidak mengapalah, pasti ada ganjaran besar buat Abang Raja daripada Allah kelak.

(7) Andai dia yang serba kekurangan dari segi sifat dan kudrat bisa menjadi penyelamat, malu juga andai kita yang sempurna segala sifat hanya memandang kosong tanpa mahu berkongsi apa-apa. Ayuh! Kita rancakkan misi bantuan.

Masihkah kalian ingat tentang iklan Petronas sempena Hari Kebangsaan pada tahun 2005 mengenai lelaki yang kehilangan kaki dengan tagline “Jalan Mesti ke Depan, Bukannya Ke Belakang” lakonan Othman Hafsham?

Jalan cerita dalam iklan itu adalah buah fikir beliau, dan ia menyentuh sedikit sebanyak tentang perjalanan hidupnya di dunia ini.

Selamat berbakti, Abang Raja! Kami ucapkan berbanyak-banyak terima kasih atas kesudian tuan menabur bakti. Tiba masa, para perantau ini akan pulang ke Kelantan untuk menyambung misi Abang Raja, agar ia tidak terhenti!

Kami percaya  ramai lagi ‘unsung hero’ di luar sana yang berjuang dengan ikhlas membantu mangsa-mangsa banjir tanpa mengharapkan sebarang balasan. Salute buat anda semua!


Wira Tak Didendang Yang Berkhidmat Demi Keselesaan Kita

Berkhidmat sejak 22 tahun dahulu tanpa pernah berehat meskipun sehari, tanggungjawab serta tugas mereka mungkin tidak pernah kita hiraukan. Walaupun tidak dipandang, namun mereka tetap terus berkhidmat. Mereka mungkin bukan pejuang kemerdekaan, bukan anggota keamanan, namun mereka tetap wira. Wira yang sentiasa memastikan rakyat Malaysia mendapat bekalan air yang bersih.

Tahukah anda setiap hari, purata penggunaan air oleh rakyat Malaysia adalah sebanyak 65 juta liter dan jumlah kumbahan air itu perlu dirawat. Cuba bayangkan, apa yang akan terjadi sekiranya ia dibiarkan tanpa dirawat? Pernah tak anda terfikir apa yang terjadi kepada air kumbahan yang anda gunakan selepas mandi, mencuci pakaian, pinggan mangkuk, mengepam tandas dan lain-lain?

Inilah peranan Indah Water Konsortium Sdn Bhd (IWK). Tanpa mereka, kita semua mungkin tidak dapat mendapat bekalan air yang bersih seperti hari ini. Terima kasih diucapkan kepada semua warga IWK (Indah Water Konsortium Sdn Bhd) atas keprihatinan anda terhadap rakyat Malaysia selama ini. Terima kasih kerana mengambil perhatian terhadap kebersihan sumber air kami.

Tidak salah kalau dikatakan, majoriti daripada kita mengganggap sisa kumbahan seperti najis adalah sesuatu yang jijik, busuk dan kotor. Dengan wujudnya perkhidmatan Indah Water, air sisa yang dibuang oleh seluruh rakyat Malaysia akan dirawat sebelum dilepaskan semula ke dalam sungai dan air yang dirawat menepati standart tinggi yang telah ditetapkan Jabatan Alam Sekitar. Semuanya mereka tolong lakukan, dan inilah sebab mengapa tugas mereka sangat berjasa kepada kita hari ini.

Demi memastikan bekalan air bersih, proses serta sistem penapisan yang baik amatlah penting. Dengan menggunakan kaedah rawatan kumbahan yang berkesan, segala sampah sarap seperti kaca, kain buruk, bekas tin minuman atau cebisan kayu diasingkan. Seterusnya, pasir dan kersik diasingkan dan mendap ke dasar alur air.

Manakala pepejal halus seterusnya mengalir ke tangki-tangki ‘penjernih’ (clarifiers). Di sini partikel-partikel kecil akan mendap ke dasar tangki menjadi ‘enapcemar’ (sludge). Enapcemar ini akan ditapis di kolam yang mengandungi batu-batu sedalam dua meter. Bakteria, alga dan cacing-cacing yang hidup di dalam turas akan menggunakan udara di celah-celah batu untuk memecahkan kumbahan.

Selepas menjalani beberapa proses untuk mengaktifkan enapcemar seperti proses penjernihan, pengudara resap dan pengudara terapung, akhirnya baki pepejal yang tertinggal dibiarkan mendap ke bawah tangki. Manakala air terawat mengalir keluar ke perairan. Air kumbahan yang telah diolah berkenaan selamat untuk disalurkan ke dalam sungai atau laut. Ia meninggalkan mendapan enapcemar yang perlu dikeringkan menggunakan kaedah penjemuran atau pembakaran.

Untuk pengetahuan anda, Enapcemar (bio-pepejal) ini adalah baja tanah yang amat baik untuk tanaman hiasan.

Ramai yang masih tidak sedar bertapa pentingnya tugas mereka, tidak kurang ada segelintir masyarakat yang memandang jijik terhadap perkerjaan mereka kononnya dianggap sebagai satu perkerjaan yang kotor. Mungkin kerana tugas mereka tidak seperti perkhidmatan utiliti lain yang nampak jelas di mata orang awam. Hakikatnya, tugas yang mereka pikul sebenarnya satu tanggungjawab yang besar demi kepentingan seluruh rakyat Malaysia.

“Apa kerja IWK? Bill bayar, tapi tak pernah datang rumah pun?” antara pertanyaan popular oleh mereka yang kurang faham tentang peranan IWK. Buat pengetahuan anda, IWK lebih fokus kepada operasi dan penyelenggaraan loji rawatan kumbahan serta kerja pembaikian paip pembentungan yang berada di bawah tanah. Dengan tarif seredah RM2 atau RM8 sebulan (bergantung kepada jenis rumah), ianya satu nilai yang tidak wajar dipertikaikan jika hendak dibandingkan dengan caj perkhidmatan yang lain.

Seperti yang kita tahu, air merupakan sumber utama yang digunakan oleh semua orang setiap hari. Jadi, mendapatkan bekalan air yang bersih itu amatlah penting. Ia bukan sahaja melindungi alam sekitar, malah melindungi pengguna daripada penyakit berjangkit bawaan air seperti kepialu, taun, polio atau penyakit kolera yang boleh membawa maut.

Dalam masa yang sama, IWK terpaksa membelanjakan kos yang amat tinggi iaitu kira-kira satu bilion setiap tahun untuk memastikan kos operasi berjalan lancar dengan perkhidmatan terbaik kepada 23.86 juta pengguna di Malaysia.

Tanpa menerima rawatan yang air bersih pastinya terganggu aktiviti harian kita setiap hari. Dan ia juga menjadi tanggungjawab kita bersama dalam memastikan usaha ini dapat dikekalkan. Untuk caj perkhidmatan ini, syarikat pembentungan nasional, Indah Water hanya mengenakan caj serendah RM8.00 sebulan. Ianya satu nilai yang sangat kecil jika perlu dibandingkan dengan usaha murni syarikat ini dalam menyediakan air bersih kepada kita setiap masa. Terima kasih Indah Water.

Untuk mengetahui lebih lanjut mengenai perkhidmatan pembetungan yang disediakan oleh Indah Water, lawati laman web IWK atau Facebook rasmi IWK.


Pengecasahan Tanpa Wayar Antara Yang Bakal Hadir Pada iPhone Terbaru

Seperti syarikat lain, Apple juga tidak mahu ketinggalan di dalam mengeluarkan teknologi yang futuristik dan inovatif. Terbaru, dikhabarkan Apple iPhone generasi seterusnya yang bakal dikeluarkan pada tahun hadapan bakal hadir dengan teknologi ‘wireless charging‘ atau pengecasan tanpa wayar.

Ura-ura ini dikuatkan lagi apabila Syarikat Hon Hai Precision Industry mengesahkan mereka sedang berusaha untuk menjayakan teknologi ini.

Wireless charging yang sudah hadir sedikit awal buat model telefon Android ini dikatakan bakal diberi sentuhan semula dimana bakal memudahkan pengguna iPhone untuk mengecas telefon dengan lebih mudah.

Kami harapkan, teknologi wireless charging yang disertakan apple bakal disertakan dengan ‘fast charging‘ yang membolehkan iPhone dapat dicas kurang daripada 1 jam untuk satu pengecasahan penuh.

Melihat kepada ura-ura awal mengenai 10th anniversary iPhone, kami jangkakan iPhone bakal mendapat sambutan yang hangat sekaligus bakal melonjakkan penjualan produk Apple iPhone meskipun dijual pada harga yang ‘premium’.

Baca lagi: Teknologi Pada iPhone Terbaru Mungkin Bakal Menangguhkan Niat Anda Mendapatkan iPhone 7


Xiaomi Janjikan Teknologi ‘Wireless Charging’ Buat Smartphone Flagship Terbaru Mereka

Sejak Apple memperkenalkan teknologi wireless charging pada iPhone 8 dan iPhone X, jelas teknologi ini seolah ‘mati hidup semula’. Benarlah kata Nilay Patel selaku tech reviewer daripada The Verge, teknologi yang diperkenalkan Apple selalunya mungkin bukan yang terbaru namun teknologi yang diumumkan buatkan orang ramai menggunanya.

Terbaru, Xiaomi bakal menjadi syarikat terbaru yang bakal mengikuti trend yang sama dengan penyertaan wireless charging pada smartphone flagship yang bakal dikeluarkan mereka iaitu Mi 7.

Tidak hanya menjanjikan teknologi wireless charging, Xiaomi Mi 7 bakal turut hadir dengan spesifikasi yang memukau. Penggunaan processor 845 SoC beserta RAM sebesar 6 atau 8 GB sudah pastinya membuatkan smartphone keluaran Xiaomi ini future proof untuk penggunaan tiga tahun akan datang.

Penyertaan teknologi wireless charging ini sekaligus bakal mendesak Xiaomi untuk menawarkan Xiaomi Mi 7 dengan harga yang sedikit tinggi berikutan kos pembuatan yang tinggi.


Anda Sangka Kucing Ada 9 Nyawa, Manusia Pula Ada 11 Nyawa

Kalau kucing ada 9 nyawa, manusia pula ada 11 nyawa.

Gunakan masa dan nyawa yang kita ada.[tv]


Wisel Tesla ‘Sold Out’ Dalam Masa 24 Jam, Dijual Kembali Di eBay Pada Harga RM1,775

Tidak mahu kalah dengan kain lap Apple yang mendapat perhatian dan permintaan dari satu dunia, Elon Musk memperkenalkan wisel berbentuk Cybertruck edisi terhad khas buat peminat setia jenama Tesla.

Memetik dari laman jualan rasmi Tesla, ‘Cyberwhistle’ ini diperbuat daripada keluli tahan karat gred perubatan dengan kemasan yang digilap. Wisel itu juga mempunyai aksesori ‘sambungan’ yang fleksibel untuk dipakai oleh pengguna.

A post shared by VOCKET Car Club (@vocketcarclub)

Butiran pada laman jualan tersebut juga mendakwa wisel tersebut amat sesuai dijadikan sebagai ‘koleksi premium’. Hal ini turut diperkuatkan oleh Elon Musk sendiri apabila beliau berkongsi ciapan menyeru orang ramai agar berbelanja untuk memiliki wisel terbabit —

“Tiup wisel itu pada Tesla. Jangan bazirkan wang anda untuk kain lap Apple yang bodoh itu, belilah wisel kami!”

Don’t waste your money on that silly Apple Cloth, buy our whistle instead!

— Elon Musk (@elonmusk) December 1, 2021

Jika anda berminat untuk mendapatkan wisel premium ini, nampaknya anda perlu mengeluarkan sejumlah wang yang agak besar kerana ianya telah habis terjual dalam tempoh 24 jam pada harga USD50 (RM211) seunit.

Oleh kerana ini penjualan terakhir ‘Cyberwhistle’, nilai resell sudah meningkat berlipat-kali ganda di platform Ebay. Hasil semakan kami di platform tersebut, rata-rata wisel itu sudah dijual semula serendah USD51 (RM215.22) sehingga USD420.69 (RM1,755.31).

Pada tahun 2017-2018 lalu, salah sebuah syarikat Elon Musk iaitu The Boring Company yang fokus menawarkan perkhidmatan pembinaan infrastruktur dan terowong turut menjual beberapa barangan aksesori seperti topi dan flamethrower.

Sama seperti Cyberwhistle, kedua-dua produk tersebut habis terjual dalam masa yang singkat. Siapa sangka, satu dunia begitu minat membelanjakan wang pada produk-produk yang nampak hype dan style dijual dalam kuantiti yang terhad.

Jika anda tidak pernah mendengar kedua-dua produk aksesori daripada The Boring Company, bolehlah klik pautan di bawah untuk tahu lebih lanjut.

Topi ‘The Boring Company’ Milik Elon Musk Terjual 30,000 Unit

Selepas Topi, The Boring Company Mahu Jual ‘Flamethrower’ Pula


Wisma Jakel Terbakar Buat Kali Kedua, Libatkan Bilik Simpanan Langsir Pula

Kebakaran kedua berlaku di Wisma Jakel Shah Alam pagi tadi yang menjejaskan bilik stor tirai premis itu, lapor Berita Harian.

Jabatan Bomba dan Penyelamat Selangor berkata pihaknya menerima panggilan kecemasan pada 12.40 pagi dan berjaya mengawal kebakaran pada 1.45 pagi.

Seramai 43 pegawai dan anggota dari enam Balai Bomba Dan Penyelamat (BBP) digerakkan ke lokasi kejadian bagi memadam kebakaran.

Gedung perniagaan tekstil Jakel cawangan Shah Alam di Seksyen 7 terbakar lagi dalam kejadian awal pagi tadi. – Video ihsan pembaca pic.twitter.com/WZmiMocDs9

— Berita Harian (@bharianmy) January 3, 2023

“Api berjaya dipadamkan sepenuhnya pada jam 3.07 pagi dan kerja baik pulih sedang dijalankan. Tiada kemalangan jiwa,” kata pengarah Norazam Khamis.

Sebelum ini, dilaporkan Jakel cawangan Shah Alam dilaporkan hampir musnah dalam kejadian kebakaran awal pagi tahun baharu.

Kebakaran yang berlaku dilaporkan telah memusnahkan bahagian dalam bangunan lot kedai tiga tingkat yang terletak di Seksyen 7, Shah Alam.


Wobbebong Dan Porcelane Jadi Pilihan Converse Untuk Hasilkan Lagu Khas Bersama

Converse Malaysia secara rasmi telah melancarkan kempen Musim Bunga ’23 mereka, “Connect with The Unexpected. Create Now. Create Next.” Perasmian hebat ini telah berlangsung di Kuala Lumpur dengan acara pengaktifan berlangsung di Whatever Works Coffee, Kuala Lumpur.

Kempen kreatif terbaru Converse ini merupakan misi berterusan Converse untuk memberi kuasa dan sokongan kepada komuniti dalam mengekspresikan diri dan kreativiti dalam sukan, muzik, seni dan fesyen.

Fasa pertama untuk kempen ini, Converse telah bekerjasama dengan kumpulan duo muzik eksperimental, Wobbebong dan kumpulan rock, Porcelane untuk menghasilkan soundtrack unik bagi kempen tersebut yang menggabungkan gaya muzik berbeza mereka mejadi satu.

A post shared by Converse Malaysia (@converse_my_)

Wobbebong merupakan duo yang diasaskan pada 2021, terdiri daripada Aisya dan Hanna yang pada mulanya bermula dengan projek rakam semula lagu popular. Mereka kemudiannya mula mencipa lagu sendiri yang unik dan penuh eksperimental.

Porcelane merupakan sebuah kumpulan rock Malaysia yang mempunyai visi untuk menawan penonton melalui cerita dan muzik. Mereka terdiri daripada Adam Ariff (vokal dan gitar), Ajith Nair (gitar utama), Sandro Guerzo (bass) dan Daud Ho (drum). Setiap daripada mereka mempunyai perspektif unik dalam muzik dan tidak takut untuk bereksperimen dengan genre yang mereka minati – midwest-emo, shoegaze, dan pop-punk dalam menghasilkan produk yang segar.

Acara pelancaran itu juga menampilkan persembahan sokongan oleh Late Night Frequency, Pasca Sini & DJ Choobs, pameran foto oleh ChumTheCat dan pemetaan projeksi oleh Grasshopper yang turut menjadi anggota All Stars. Tetamu juga dapat pulang dengan beberapa seni lukisan tangan pada kasut Converse mereka oleh ahli All Stars Maimojie.

Selaras dengan misi Connect with The Unexpected. Create Now. Create Next, Converse mahu belanja anda dan seorang rakan anda sepasang sneakers Converse Chuck 70!

Caranya mudah; anda hanya perlu hasilkan satu video rentak bunyi dengan sneakers Converse anda dan muat naik di Instagram Reels dengan hashtag #ConnectWithTheUnexpected. Penyertaan paling kreatif akan dipilih sebagai pemenang. Peraduan ini sudah bermula dan akan berakhir 27 Mac 2023. Let’s go!


Wohoo! Takkan Berhenti Tersenyum Melihat Si Kecil Ini Breakdance Dengan Ayahnya

Aksi baby ini sangat comel. Walaupun dia masih kecil, dia tetap sabar dan berusaha mengikuti gerak-geri ayahnya hinggakan kita pun akan tersenyum melihat baby comel ini :)

Ayahnya pasti bangga apabila melihat semangat si kecil ini yang mahu belajar dan cuba melakukan gerakan seperti ayahnya.

Saksikan ini yang pasti mencuit hati anda. He’s so adorable!

Sewaktu aksinya ini dirakam, anak kepada pasangan Dominik Hungr dan Katerina Kufaki yang bernama Nikos ini baru berusia 20 bulan.

Dominik dan Katerina meluahkan rasa gembira apabila video ini menjadi viral dan menggembirakan ramai orang di serata dunia.

Lihat keceriaan pagi lil Nikos bersama ayahnya di sini:

Adakah anda sudah spend quality time dengan anak anda hari ini?


Wonder Woman 1984 Mungkin Bakal Dilancarkan Terus Secara ‘Online’

Sektor perfileman adalah antara yang paling terkesan pada ketika ketika ini angkara COVID-19. Filem hebat yang sepatutnya ditayangkan pada bulan Mac dan April hampir kebanyakannya ditunda ke tarikh yang baharu.

Warner Bros nampaknya hadir dengan satu solusi bagi menangani krisis ini. Menurut laporan TheWrap, pengerusi Warner Bros Toby Emmerich sedang mempertimbangkan kemungkinan filem terbesar mereka Untuk tahun ini, Wonder Woman 1984 dilancarkan terus secara atas talian Untuk tontonan semua peminat.

Priority Warner Bros tetap untuk melancarkan filem ini di pawagam tetapi sekiranya pandemik ini berterusan sehingga tarikh tayangan Wonder Woman 1984 pada 4 Jun 2020, Warner Bros mungkin meneruskan pilihan ini sekiranya tidak mahu menunda tayangan Wonder Woman 1984.

Namun ada pihak yang tidak bersetuju dengan perkara tersebut. Mereka merasakan tindakan berkenaan akan menghilangkan nilai eksklusif sesebuah filem baharu yang biasanya akan ditayangkan di pawagam dahulu dan kemudiannya dalam versi digital dan camera padat.

Warner Bros is rumored to be considering and holding preliminary discussions about releasing ‘WONDER WOMAN 1984’ on streaming rather than in theaters. (Source: https://t.co/vniq3DSCoB) pic.twitter.com/zDmC60BQjK

— DiscussingFilm (@DiscussingFilm) March 20, 2020

Melancarkannya secara dalam talian turut memberi peluang untuk filem ini dicetak rompak dengan lebih cepat dan menyebabkan kutipan filem ini menjadi lebih rendah daripada yang diharapkan.

Adakah anda bakal menontonnya secara dalam talian atau kekal manantinya muncul di pawagam? Sementara itu, Netflix kini membenarkan anda dan rakan untuk menonton rancangan yang sama secara berasingan.

Netflix Party Bolehkan Anda Dan Rakan Tonton Rancangan Yang Sama Secara Berasingan

Dua Pawagam Utama Negara Tutup Operasi Bermula Esok


‘Wonder Woman’ Salah Satu Filem Terbaik DC Setakat Ini

Sebagai persediaan sebelum Justice League, giliran Wonder Woman pula untuk menonjolkan kemampuannya di layar perak. Pelakon cantik Gal Gadot kembali sebagai Wonder Woman (Diana Prince), antara watak superhero wanita paling menonjol dalam universe DC Comics.

Apa yang menarik tentang filem terbaru dari DC ini? Rata-rata pengkritik filem memberi respon baik yang sangat baik tentang filem ini. Laman web Rotten Tomatoes pun turut beri rating permulaan 97% kepada filem ini; rating yang lebih tinggi dari filem terbaik DC, The Dark Knight. Ini sangat menarik kerana saya tidak begitu memberi harapan yang tinggi pun untuk filem ini. Mari kita ke sinopsis filem ini terlebih dahulu.

Diana dibesarkan di Themyscira, sebuah dunia yang tidak boleh diakses oleh orang luar. Themscira adalah sebuah kepulauan di mana kesemua penduduknya wanita. Pada satu hari, Themscira berjaya diceroboh oleh Steve Trevor(Chris Pine) yang sewaktu itu sedang melarikan diri dari askar Jerman.

Setelah diberitahu tentang perang yang sedang berlaku di dunia manusia, Diana nekad untuk meninggalkan Themyscira untuk menghentikan peperangan di sana disamping mencari Ares, God Of War.

Saya pun turut tertanya-tanya adakah filem ini on par dengan filem Dark Knight? Apa yang menarik sangat tentang filem Wonder Woman ini? Mari kita terus ke kupasan filem ini.

1. Wonder Woman pecah dominasi superhero lelaki

Antara sebab Wonder Woman berbeza dari filem-filem superhero yang sedia ada adalah filem ini diterajui oleh superhero wanita dan Gal Gadot membuktikan ianya bukan penghalang untuk memastikan filem ini berjaya. Filem superhero wanita sebelum ini seperti Catwoman gagal dengan jayanya.

Jadi apa faktor yang menjayakan filem ini? Semestinya lakonan berkesan Gal Gadot sebagai Diana. Energy dan emotion yang beliau letak pada watak Wonder Woman memang padu dan sangat berkesan. Begitu juga dengan pelakon-pelakon wanita yang lain. Ketika pertarungan di Themyscira, babak pertarungan itu seperti menonton filem 300, cuma ianya diganti dengan pahlawan wanita yang gagah berani.

Ada peminat Chris Pine di sini? Kalau ada sila angkat tangan. Chris Pine merupakan salah seorang aktor Hollywood yang saya suka. Lakonan beliau dalam Star Trek dan This Means War membuktikan beliau sebagai seorang aktor versatile dan bijak menarik hati penonton. Jadi bagaimana performance beliau dalam Wonder Woman?

Sangat hebat. Beliau membawa watak perisik Steve Trevor dengan sangat baik dan pasti buat anda tak kering gusi. Tetapi dalam masa yang sama akan buat anda terharu dan mungkin menangis. Kenapa? Itu anda kena tonton sendiri. Amaran, susuk tubuh Chris Pine dalam filem ini bisa buat para gadis dan mungkin juga sesetengah pria tidak tidur malam.

3. Jalan cerita yang padat dengan aksi dan fun

Jika dibandingkan dengan The Dark Knight dan Batman v Superman, Wonder Woman memang langsung tidak mengikut DNA dua filem ini dan ianya juga tidak terlalu goofy seperti Suicide Squad. Jalan cerita, flow dan character development semuanya just nice sahaja. Lawak One liner joke dari Chris Pine dan rakan-rakannyajuga memang menjadi. Terutamanya jenaka above average. Jadi anda akan rasa enjoy sahaja menonton filem ini dari mula hingga tamat.

Timeline filem ini adalah sewaktu World War I sekitar tahu 1918, di mana askar Jerman yang diketuai Ludendorff ingin menawan dunia dengan serangan bom saraf. Di dunia Diana, Diana hidup dengan aman dan apabila melihat kemusnahan dan kematian akibat peperangan di dunia manusia, ia membuatkan Diana sangat sedih.

Filem ini akan membuatkan anda berfikir sejenak betapa amannya dunia seandainya semua negara di dalam dunia ini berdamai dan semua orang dapat hidup seperti aman seperti di Themscira. Begitu juga mesej deep dari Chief. Beliau seorang red indian yang membantu Wonder Woman ketika berperang. Bersyukurlah negara kita aman dan tidak terlibat dengan sebarang peperangan ketika ini.

Rakan-rakan Trevor memang lucu-lucu belaka. Walaupun watak mereka sekadar tempelan sahaja, tetapi cukup untuk memeriahkan suasana dan menambah seri. Satu lagi keistimewaan filem Wonder Woman ini adalah pada watak orang jahatnya. Kalau nak tengok orang muka skema tapi jahat, anda kena tonton Wonder Woman. Muka skema tapi body ketul-ketul. Memang lain macam.

Jadi bagi menjawab persoalan di atas, adakah filem ini setanding dengan The Dark Knight? Selepas menonton filem ini, saya akan jawab ya. Wonder Woman boleh dilayan oleh semua dan tidak dark seperti Dark Knight. Ada rakan-rakan saya yang tidak tengok dan suka Dark Knight kerana ianya terlampau serious.

Walaupun filem ini penuh gelak tawa, ianya masih mempunyai identiti DC dan feel-nya tidak seperti filem-filem Marvel. Jadi pihak DC mungkin sudah menjumpai resipi yang tepat supaya filem karya mereka boleh diterima semua lapisan penonton.

Walaupun tular dua tiga hari ini berkenaan isu gambar Instagram Gal Gadot yang dimuatnaik beliau tiga tahun lalu, terpulang kepada anda untuk support filem ini atau pun tidak. Saya melihat filem ini tanpa prejudis dan sekadar mahu menghargai karya Zack Snyder. Saya beri rating filem ini 9/10. Antara filem terbaik tahun ini.


‘Wonderkid Tech’ Umur 17 Tahun Dari Malaysia Terima Gaji Sebanyak RM14,000 Sebulan

Rakyat Malaysia selalu didedahkan dengan kehidupan jurutera yang mewah dan ditabur dengan gaji yang tinggi. Tetapi pernahkah anda berjumpa dengan seorang jurutera perisian yang berumur 17 tahun tetapi sudah mendapat gaji setinggi RM14,000?

Melalui perkongsian Malaysiapaygap di Instagram, dipercayai seorang rakyat Malaysia  berusia 17 tahun yang tinggal di Shah Alam, Selangor telah berjaya mencipta nama sebagai jurutera di salah sebuah syarikat dengan gaji RM14,000.

Beliau yang mempunyai pengalaman selama 4 tahun berkata bahawa beliau bekerja di salah sebuah syarikat multinasional teknologi kewangan dengan kapasiti pekerja seramai 200 orang yang datang dari pelbagai latar belakang.

A post shared by Goodbye Wage Taboo (@malaysianpaygap)

“Rakan sekerja saya kebanyakannya dari Dubai, UK dan Mumbai. Perbezaan waktu dan waktu bekerja agak sukar, tetapi perlu kerana saya bersekolah pada waktu pagi sehingga jam 2 petang,” katanya.

Dalam catatan tersebut beliau berkata sebelum ini beliau bekerja sebagai jurutera di sebuah syarikat baharu di Malaysia dengan gaji sebanyak Rm7,000 sebulan. Pengalaman bekerja di syarikat ini telah mencorakkan pengalaman beliau sepanjang menjadi jurutera di usia yang muda.

“Jika anda berminat untuk menjadi pembangun perisian, sila belajar asas, bukannya melompat terus ke dalam alam kerja. Kem pendidikan pada masa kini banyak memberi penekanan mengenai rangka kerja.

“Sebagai seorang pelajar yang bukan lepasan jurusan Sains Komputer, banyak asas-asas yang saya belajar sendiri,” katanya.

Sehingga sekarang siapakah individu tersebut masih menjadi misteri, namun halaman Malaysiapaygap mengesahkan slip gaji dan nombor kad pengenalan murid berusia 17 tahun tersebut.

Untuk rekod, ini bukanlah kali pertama seorang pelajar sekolah menerima gaji yang tinggi sebagai seorang jurutera perisian. Pada 2019, Warga Biz melaporkan Muhammad Akmal Hazim Hafizul Rasydan, remaja berusia 14 tahun ketika itu sudah memperoleh RM50,000 sebagai jurutera perisian buatan sendiri.

Menurut Berita Harian pula, Akmal dilaporkan sudah didedahkan dengan bidang teknologi oleh bapanya Hafizul Rasydan Yaacob. Minat Akmal dalam bahagian teknologi sudah dapat dikesan sejak kecil lagi dan ayahnya mencadangkan untuk beliau bangunkan hos bagi aplikasi permainan dalam talian menggunakan servis murah.

Capai kejayaan cemerlang di luar negara, ini 5 tokoh rakyat Malaysia yang mungkin anda tidak kenali. Rujuk pautan di bawah untuk membaca.

Capai Kejayaan Cemerlang Di Luar Negara, Ini 5 Tokoh Rakyat Malaysia Yang Mungkin Anda Tidak Kenali

Tular Perkongsian Bekerja Di NASA, Dr Amani Tampil Beri Penjelasan Sebenar


WordPress Beli Tumblr Dengan Nilai Hanya RM12.5 Juta

Verizon Communications Inc bersetuju untuk menjual platform media sosial terkemuka Tumblr kepada Automattic Inc, syarikat induk jenama WordPress dan Longreads dengan nilai yang sangat kecil; dilaporkan hanya USD3 juta (~RM12.5 juta) sahaja.

Automattic paid peanuts for Tumblr. Source familiar puts it well south of $20 million.

Reminder: Yahoo paid $1.1 billion for it.https://t.co/N63c5y3MEh

— Dan Primack (@danprimack) August 12, 2019

Ianya satu harga yang sangat bargain untuk Automattic Inc. Sebelum ini, Tumblr telah diambil alih oleh Yahoo! dengan nilai USD1.1 bilion pada tahun 2013. Kini, nilai Tumblr jatuh mendadak kepada hanya USD3 juta sahaja. Yahoo! pada ketika ini adalah di bawah Verizon selepas diambil alih oleh syarikat berkenaan pada tahun 2017.

Tumblr pada asalnya merupakan platform yang mengumpulkan hampir 450 juta blog dan merupakan salah satu platform hebat sebelum ini. Namun, selepas keputusan kontroversi untuk membuang semua konten pornografi pada platform berkenaan tahun lalu, pengunjung ke platform Twitter dilaporkan berkurangan sebanyak 150 juta.

Automattic Inc akan mengambil alih 200 pekerja Tumblr sedia ada dan pada ketika ini, tidak ada perubahan besar akan berlaku di Tumblr. Apa pula rancangan Automattic Inc untuk Tumblr di masa akan datang?


Kukubesi Kongsi ‘Work Flow’ Hingga Terhasilnya Poster Filem Tombiruo

Filem Tombiruo yang diadaptasi dari hasil penulisan novelis triler terkenal Malaysia, Ramlee Awang Mursyid mula ditayangkan di pawagam pada hari ini, 12 Oktober 2017. Poster billboard promosi filem ini juga telah dinaikkan di beberapa tempat sejak beberapa minggu lepas.

Untuk artikel hari ini kami tak nak menulis tentang filem ini, sebaliknya tentang cabaran, proses dan work flow  di sebalik pembikinan poster promosi bagi filem ini yang dilakukan oleh Kukubesi (KB).

Menurut usahawan  dalam bidang percetakan dan grafik ini, Tombiruo adalah karya movie poster ke 2 yang begitu beliau jiwai. Sebelum ini KB dan pasukan beliau pernah diberi tugas untuk menghasilkan movie poster bagi filem Merong Mahawangsa.

Menerusi catatan yang dimuat naik di Facebook page KukuBesi Manipulasi, KB meluahkan, “selepas Hikayat Merong Mahawangsa ini adalah di antara karya movie poster yang aku begitu jiwai ketika membuatnya, apabila di beri wassap oleh kawan-kawan tentang design ini sudahpun naik di billboard Sungai Besi, I really feel great!”

Perlu layan kerenah 4 boss untuk filem Tombiruo

Menurut KB, sudah menjadi tugas beliau untuk melayan kerenah client untuk setiap job yang diberi. Tapi itu tak bermakna akan menuruti 100% kehendak mereka. “Aku sering bertegang urat atau berbalas whatsapp tentang konsep dan direction art yang ingin aku sampaikan, apatah lagi filem ini melibatkan 4 kepala boss dari lain-lain syarikat.

4 boss yang berlainan idea dan konsep, 4 boss yang ada cerita-rasa berbeza, 4 boss yang memang terer dalam bab bisnes dan cabaran untuk aku adalah bagaimana nak menyatukan kehendak dan keinginan mereka menjadi satu. The best part mereka sangat terbuka, sempoi dan mempercayai keupayaan aku. Maka mereka menerima idea dan konsep yang aku sampaikan. Alhamdulillah.”

Sebagai designer, menjadi tugas KB untuk mendidik client . Di waktu yang sama juga KB harus menerima pandangan client dari sudut menjual dan pemasaran. “Walaubagaimana pun kami berdebat ia adalah untuk kebaikan bersama, aku ada good portfolio dan mereka ada karya yang bagus untuk di promosikan.”

KB turut berkongsi tips bagaimana beliau menghasilkan movie poster bagi filem ini.

“Aku tunjukkan hasil sebelum dan selepas 3 artwork untuk teaser poster movie Tombiruo. Ini adalah antara artwork proposal yang aku buat awal Disember 2016.”

Menurut KB kesemua 3 gambar ini telah di rakan dan shoot sendiri oleh beliau. “Biasanya aku lebih suka gambar yang di shoot di luar studio sebab lebih mudah untuk aku mendapatkan mood yang telah aku rancangkan.”

“Untuk mood kali ni lebih kepada brush painting stroke yang mana majoriti karya aku banyak dipengaruhi oleh karya pelukis dan kartunis terkenal Jaafar Taib. Aku memang membesar dengan karya-katya beliau terutama kisah “Jungle Book” di majalah Gila-Gila.

Jadi untuk mendapatkan effect seperti yang aku hasilkan ini, lebih memerlukan available light iaitu di bawah kawasan yang redup supaya aku dapat kawal bebayang dan highling pada gambar. Kalau sessi fotografi menggunakan studio light sama ada outdoor mahupun indoor, kesannya sedikit berbeza. Untuk aku mendapatkan kesan dan hasil seperti yang aku inginkan, ini memakan masa ataupun kemungkinan besar langsung tak jadi.”

KB turut berkongsi bagaimana workflow beliau dalam menghasilkan poster filem ini. Biasanya beliau banyak bermain dengan:

Ini antara flow wajib yang dipakai oleh KB untuk 95% editing. 5% lagi mungkin beliau gunakan saturation, replace color, atau apa-apa tool  lain tetapi ia sangat jarang di lakukan.

“Untuk hasilkan karya yang baik dengan apa yang kita inginkan, designer atau photo retoucher harus tahu sedikit sebanyak teknik fotografi kerana ini akan memudahkan kerja apa yang kita nak buat. Kalau nak buat design advertising yang lebih clean mungkin kena guna white studio, kalau nak kesan vintage atau kasar mungkin kena bermain dengan available light.

Setakat ini biasanya aku menggunakan format JPG LARGE FINE dan aku sangat sangat jarang menggunakan format RAW sebab end of story nak buat editing dari RAW kena transfer ke JPG juga. Aku malas nak penuhkan sim card dan HDD baik aku snap JPG terus.

Lagi pun end printing untuk poster besar-besar macam billboard dorang print resolution 72 saja untuk jimatkan ink. Kalau tengok dekat memang nampak pecah tapi berbalik ke tujuan asal, billboard untuk kita tengok dari jauh. Jadi akan nampak sharp juga.”

Bagi karakter poster pula, KB turut berkongsi artwork sebelum dan selepas bagi versi character poster, konsep serta kenapa ia harus ada dalam pakej promosi filem.

Ujar KB, “bagi filem barat character poster ini dah lama mereka amalkan cuma di Malaysia ia masih baru. Tujuan sebenar character poster adalah sebagai promosi sokongan kepada poster utama. Selalunya filem barat banyak bermain dengan konseptual design iaitu design yang ringkas tanpa mengenengahkan semua pelakon penting dalam filem tersebut. Mereka ingin menyampaikan satu poster yang kuat melalui satu karakter pada satu-satu poster sahaja.

Tetapi dalam masa yang sama mereka ingin juga menjual muka-muka pelakon lain. Jadi sebagai pilihan atau lampiran sokongan kepada filem dan poster utama, mereka keluarkan versi character poster yang mana wajah-wajah pelakon yang tak ada dalam poster utama diletakkan dalam satu lagi versi lain dengan nama character poster.”

Untuk filem-filem di Malaysia, menurut KB seingat beliau filem PGL (Puteri Gunung Ledang) dan Hikayat Merong Mahawangsa merupakan antara filem terawal yang menggunakan konsep character poster dalam mempromosikan filem mereka.

Dari pemerhatian KB juga, poster yang bermain dengan konseptual belum cukup berani dimainkan oleh pengeluar filem di Malaysia walaupun mereka tahu ianya bagus. Ini disebabkan kemahuan atau permintaan penonton Malaysia yang masih mahu melihat siapa wajah-wajah pelakon. Ini menjadikan banyak poster filem di Malaysia masih menjual wajah pelakon.

Bagi yang inginkan kelainan dalam poster filem di Malaysia, selalunya mereka mengangap poster filem di negara ini ketinggalan dan kolot. “Tetapi bagi aku yang dah hampir 9 tahun bergiat dalam dunia movie poster, banyak benda aku belajar tentang industri filem tempatan terutama berkenaan ‘art – promosi – jualan’.

Ada ketikanya sesetengah filem boleh bermain dengan konseptual, di masa lain dan untuk filem lain memang harus menjual muka pelakon. Tak ada siapa buat filem nak rugi. Hehehehe.”

Bagi KB, tugas beliau sebagai ‘key art’ dalam movie poster adalah memberi input dan art direction yang betul kepada client terutama berkaitan konsep yang ingin beliau sampaikan. “Adakala memang permintaan mereka agak tersasar dari yang sepatutnya, maka dari situ aku harus guide mereka. Bagitau warna ni ok, warni tu tak ok. Gamba ni ok, gamba ni tak ok. Font warna apa ok, warna apa tak ok. Susun letak macam ni ok, susun macam ni tak ok.”

Ia bukan satu tugas yang mudah kerana adakala beliau terpaksa berdebat dengan pelanggan yang tiada ilmu seni tetapi merasakan oleh kerana ini filem mereka, mengikut bajet mereka, maka designer harus turuti bulat-bulat idea mereka.

“Kita sebagai designer dah belajar tentang design pastinya kita tahu apa yang terbaik. Maka kita harus berani untuk menidakkan permintaan mereka atas faktor ketidak sesuaian. Melainkan ada bangsa designer yang “oklah kau bayar aku, aku buat je. Tak lawa padan muka kau hahahahaha.”

“Jadi kalau dilihat dari artwork character poster movie TOMBIRUO yang aku buat ini ada beberapa gambar yang menggunakan foto dari on location dan ada juga dari white studio. Korang boleh nampak sedikit perbezaan final output apabila fotografi menggunakan white studio dan available light.”

Bagi peminat filem aksi dan thriller, ini antara filem tempatan yang mungkin anda mahu tonton. Atau nak tunggu Vocket buat review dulu?


Workstation Mudah Alih Ini Sesuai Untuk Anda Yang Suka Minimalis Dan Futuristik

Kebanyakan orang masa kini bekerja dengan komputer dalam satu tempoh yang lama. Ini mengakibatkan ketidakselesaan terutama pada bahagian leher dan tulang belakang. Apabila sudah sakit, jumpa doktor, makan ubat dan bersenam mengikut sela masa tertentu tetapi masalah sama masih berlaku.

Kemungkinan besar disebabkan oleh perabot workstation yang tidak dapat menyediakan keperluan seseorang bekerja dengan komputer dalam satu masa yang panjang. Ini dikukuhkan lagi dengan keputusan terbaru kajian ke atas ergonomik yang menyatakan kedudukan badan yang optima adalah dalam posisi duduk-berbaring (sitting-lying position). Ia adalah satu posisi yang paling sihat dan selesa. Malah, ia akan membantu memanjangkan masa konsentrasi.

Ini salah satu desain workstation mudah alih dan unik yang menyediakan posisi duduk-berbaring. Ia lebih sesuai untuk workstation di rumah, atau pejabat yang sempoi dan futuristik atau untuk mereka yang sememangnya bekerja dari rumah. Ia direka oleh Manuelsaez untuk Humanscale sebagai daybed home workstation. Ia adalah hibrid di antara workstation biasa dan kerusi lounge.

Mungkinkah pejabat The Vocket akan datang menyediakan workstation seperti ini untuk staf? Nantikannya!


Anda Sangka Makanan “Natural” Yang Anda Pilih Selamat Sehingga Anda Lihat Ini

Makanan dengan label “Natural” mungkin juga tidak selamat untuk anda.

Ia boleh jadi makanan yang diproses, dengan modifikasi genetik dan racun serangga digunakan, dan makanan ini tetap dilabel “Natural”.


WorldWarBot ‘Ramal’ Malaysia Jajah Seluruh Dunia Pada Tahun 2135

Malaysia ‘dijangka’ menakluk dunia menjelang tahun 2135 M setelah memenangi beberapa siri peperangan. Ramalan ini dimuat naik dalam satu hantaran terbaharu yang oleh World War Bot – laman hiburan yang ‘meramal’ peperangan pada masa akan datang.

Hantaran tersebut yang dimuat naik semalam menunjukkan Malaysia telah menakluk Argentina yang sebelum ini diduduki oleh Suriname, salah sebuah negara kecil dengan populasi penduduk sekitar 570,000 orang.

“April 2135, Malaysia menguasai wilayah Argentina yang sebelumnya diduduki Suriname. Suriname kalah sepenuhnya. Malaysia menguasai dunia,” kata World War Bot dalam satu hantaran terbaharunya semalam.

Troll ini walaubagaimanapun mendapat pelbagai reaksi daripada orang ramai, di mana salah seorang daripada pengguna Facebook mengucapkan tahniah ke atas ‘kejayaan’ Malaysia menakluk dunia pada 2135.

“Tahniah, Malaysia! Anda telah mencapai [Penguasaan Dunia]!” Kata seorang pengguna Facebook dengan nama Iman Alias.

Manakala bagi Muhammad Izzul Hilmi Ibrahim, dia mempersoalkan peperangan yang habis terlalu awal sambil memuat naik satu gambar M Nasir dalam filem Puteri Gunung Ledang, tetapi berpakaian masa depan.

World War Bot adalah laman yang bertanggungjawab ‘meramal’ perang pada masa akan datang. Ia digerakkan secara automatik oleh bot yang menghasilkan catatan secara rawak. Dan yang pasti, portal ini adalah hanya untuk hiburan semata-mata.

Terdahulu, pertikaian antara Malaysia dan China telah memaksa AS mengerahkan dua kapal perang ke Laut China Selatan, klik pautan di bawah untuk membaca.

Pertikaian Antara Malaysia Dan China, AS Kerah Dua Kapal Perang Ke Laut China Selatan

Kapal Perang Iran Hancur ‘Ditembak’ Oleh Peluru Berpandu Sendiri, 19 Orang Terkorban


WOW! Bilik Tidur Yang Berlantaikan Kaca Di Bali Dengan Pemandangan Air Di Bawah Membuatkan Kami Mesti Tidur Di Sini

Bagi mereka yang merasakan mereka telah bermalam di hotel-hotel yang hebat di serata dunia, fikirkannya kembali kerana pengalaman bermalam di Rumah Udang di Bali ini membawa suasana alam semulajadi yang sangat berbeza.

Rumah Udang ini terletak di Bambu Indah Hotel di Bali dan rumah udang ini mempunyai satu bilik tidur khas yang sangat istimewa, yang mungkin membuatkan anda terjaga sepanjang malam dengan perasaan teruja melihat pemandangan di bawah bilik tidur ini.

Di ruang kamar inilah anda akan berhubung dengan alam semulajadi dengan berlantaikan kaca dimana tereletaknya kolam udang segar di bawahnya.

Lantai kamar tidur yang diperbuat dari kaca ‘Tempered Glass’ ini sangat kukuh, di mana anda boleh menghabiskan masa berjam-jam memandang pemandangan bawah air yang cantik di bawah.

Di bahagian lain Rumah Udang juga amat mengkagumkan dan sangat mewah dengan alam semulajadi.

Rumah ini dibina dengan menggunakan kayu jati daripada Jawa sejak seabad lalu. Anda dapat merasakan kesan sejarah Bali dan berhubung dengan alam.

Adakah anda rasa kos penginapan di Rumah Udang ini adalah mahal? Sebenarnya tidak, harga penginapan satu malam pada musim kemuncak hanyalah sebanyak USD200 jauh murah berbanding penginapan hotel lima bintang di luar negara.


WOW! Gaya Lelaki Ini Parking Membuat Kami Hilang Stress. Sangat Awesome!

Bagi yang sudah berkali-kali pusing tempat parking tapi masih gagal cari ruang kosong, mungkin ini boleh menjadi alternatif anda, kalau anda beranilah.

Berani Untuk Mencuba Sesuatu yang Berbeza!


Pengasas Bersama Apple Membuka Universiti Online Bernama Woz U

Sekiranya anda peminat jenama Apple, kami yakin anda pasti mengenali individu yang pernah menjadi tulang belakang Apple merangkap sidekick kepada Steve Jobs. Individu yang kami maksudkan adalah Steve Wozniak. Insan yang mula mencipta komputer pertama keluaran Apple sebelum syarikat ini berkembang sehingga hari ini.

Kini dalam usaha untuk melahirkan lebih ramai ‘Steve Wozniak’ atau individu yang kreatif, Steve Wozniak bersama pasukannya bakal membuka sebuah universiti yang dinamakan sebagai Woz U. Melalui universiti ini, para pelajar bakal berpeluang untuk mempelajari secara terus daripada Steve Wozniak bersama pasukannya bagaimana untuk menjadi pekerja seperti yang diperlukan industri.

Lebih menarik, Woz U juga dikatakan bakal menjadi pemangkin kepada kelahiran universiti atas talian dimana cara pembelajaran seperti ini dikatakan lebih menjimatkan kos sekaligus melahirkan para pelajar yang bebas hutang.

Setakat ini Woz U cuma menawarkan dua program khusus buat para pelajar merangkumi pembangun aplikasi serta computer support specialists. Buat anda yang berminat untuk menjadi pelajar terawal di Woz U anda boleh mula mendaftar di sini.


Wuhan Bertukar ‘Ghost Town’ Kerana Wabak Coronavirus

Wabak Coronavirus yang melanda Wuhan cukup membimbangkan ramai orang di seluruh dunia. Malah, terdapat beberapa kes yang disyaki virus tersebut telah dilaporkan di Singapura, Jepun, Korea Selatan dan juga Amerika Syarikat.

Difahamkan, angka kematian kini meningkat kepada 41 orang dan lebih 1,000 orang dijangkiti virus ini di sana. Berikutan itu, sebuah hospital akan dibina dalam masa 6 hari untuk menempatkan mereka yang dijangkiti virus.

Damn… "China builds 1,000-bed coronavirus hospital in Wuhan at the epicentre of the outbreak" https://t.co/FIKxeY8UcT

Bagi mengawal virus makin merebak, pihak berkuasa Wuhan telah menyekat penduduknya keluar dari Wuhan dan notis perintah berkurung telah dilaksanakan.

Dapat dilihat kawasan bandar, keretapi dan tempat tumpuan ramai serta banyak lagi tiada kelibat manusia. Penduduk di Wuhan juga tidak dibenarkan keluar dari wilayah Wuhan.

Wuhan has become a ghost town as people are staying inside during the lockdown pic.twitter.com/m2kugLmww0

— Jack Posobiec🇺🇸 (@JackPosobiec) January 23, 2020

Wuhan feels much like a ghost town, except for the hospitals. Shops are shut. Restaurants are closed. But the mighty Chinese courier keeps working. At this depot they told me that they were accepting and delivering only medical supplies — nothing else — to keep the city safe. pic.twitter.com/NRXddwVikj

— Chris Buckley 储百亮 (@ChuBailiang) January 24, 2020

No cars exiting the city. Only materials and professional personnel(doctors, nurses, construction workers,etc) coming in. #coronovirus #wuhan #china pic.twitter.com/6dW3q8W072

Mereka yang tidak dijangkiti turut tidak keluar rumah kerana bimbang akan dijangkiti virus tersebut. Malah, ramai juga yang memborong stok makanan di pasaraya supaya tidak perlu keluar rumah sehingga virus berjaya dikawal sepenuhnya.

Harga bahan makanan di sana turut menjadi mahal kerana virus tersebut dimana kebanyakan pasaraya tutup operasinya.

Some Wuhan residents have told me that food is hard to come or expensive by because markets and shops are closed. At least the Walmart I dropped into has fresh fruit and vegetables on the shelves. What are other people with friends or family in Wuhan hearing? pic.twitter.com/Y3mvAQ7TKN

Penawar kepada virus ini masih lagi dalam kajian oleh penyelidik China dan Amerika. Adakah anda rasa pendekatan yang diambil seperti perintah berkurung ini efektif?

Sementara itu, kes influenza A dan B makin meningkat dan membimbangkan di Malaysia. Ketahui simptom dan cara mencegahnya pada pautan di bawah ini.

Ini Simptom Influenza A Yang Anda Perlu Tahu Dan Cara Untuk Mencegahnya

China Kuarantin Wuhan, Pasar Basah Jual Produk Eksotik Didakwa Punca Tular Virus

Rakyat Australia Terkejut Daging Koala Antara Yang Dijual Di Pasar Basah China


Wujud Konflik Pegangan Saham, Ini Sebab Porsche Dan Red Bull Tamatkan Perbincangan Pasukan F1

2026 merupakan tahun yang dinanti-nantikan oleh peminat sukan jentera Formula 1 (F1) apabila beberapa jenama kereta seperti Audi dan Porsche mengumumkan mereka bakal turut serta dalam siri kejohanan itu.

Bagaimanapun, baru-baru ini Porsche yang sebelum ini mengumumkan bakal menyertai kejohanan F1 bersama Red Bull, telah mengesahkan bahawa selepas beberapa bulan mereka berbincang — Porsche dan Red Bull memutuskan bahawa rundingan mereka tidak akan diteruskan lagi.

In the course of the last few months, #Porsche AG and Red Bull GmbH have held talks on the possibility of Porsche’s entry into Formula 1. The two companies have now jointly come to the conclusion that these talks will no longer be continued. More: https://t.co/ZtOfoYr7U4 pic.twitter.com/1XCKaLbPfk

— Porsche Newsroom (@PorscheNewsroom) September 9, 2022

Memetik laman ESPN, Porsche berharap untuk mendapatkan 50% pegangan saham dalam Red Bull Technologies, syarikat induk pasukan perlumbaan, tetapi Red Bull ‘berat hati’ untuk melepaskan kawalan pasukannya.

Syarikat kereta dari Jerman berusia 74 tahun itu ada mengeluarkan kenyataan rasmi mengenai kegagalan perbincangan kedua-dua pihak.

“Dalam beberapa bulan kebelakangan ini, Dr. Ing. h.c. F. Porsche AG dan Red Bull GmbH telah mengadakan perbincangan mengenai kemungkinan kemasukan Porsche ke dalam Formula Satu. Kedua-dua syarikat kini bersama-sama membuat kesimpulan bahawa perbincangan ini tidak akan diteruskan lagi.

“Selalunya perkongsian akan berdasarkan kedudukan yang sama rata, yang akan merangkumi bukan sahaja perkongsian enjin tetapi juga pasukan. Namun, pekara ini tidak dapat dicapai. Dengan perubahan peraturan yang dimuktamadkan, siri perlumbaan bagaimanapun kekal sebagai persekitaran yang menarik untuk Porsche dan akan terus dipantau.”

Tambah ESPN lagi, Porsche masih meneroka pilihan yang ada untuk memasuki sukan itu walaupun perjanjian Red Bull gagal.

A post shared by Porsche Newsroom (@porsche_newsroom)

Semasa Grand Prix Belanda berlangsung hujung minggu lalu, prinsipal pasukan Red Bull, Christian Horner berkata adalah penting bagi Red Bull untuk mengekalkan kawalan penuh ke atas pasukan F1 mereka.

“Kami adalah pasukan bebas dan begitulah cara kami beroperasi dari segi fleksibel dan keupayaan untuk bergerak dengan pantas dan cekap, dan itu adalah sebahagian daripada DNA Red Bull.

“Trenkuasa merupakan satu cabaran yang berbeza, dan sudah tentu jika ada rakan kongsi yang berpotensi untuk membangunkan trenkuasa, ia sangat membantu kami.

“Jadi kami berada pada trajektori yang sangat menarik yang tidak bergantung kepada penglibatan atau pelaburan luar. Secara strategik, jika ada rakan kongsi yang tepat maka sudah tentu ia adalah sesuatu yang amat diminati kumpulan kami.”

Dalam pada itu, Red Bull ada menawarkan ‘idea’ kepada Porsche untuk melabur dalam bahagian trenkuasa baharu syarikatnya, namun perbincangan mereka menemui jalan buntu.

*Ikuti VOCKET CAR CLUB di Facebook dan Instagram untuk ketahui perkembangan dan isu semasa automotif dari dalam dan luar negara.


Wujud Unsur Gharar, Trend Terbaru Jual Beli ‘Cedok’ Di TikTok Hukumnya Haram

Ketika ini, trend jual beli secara ‘cedok-cedok’ telah jadi ikutan ramai di TikTok dan boleh dikatakan ramai sudah terpengaruh. Untuk pengetahuan anda, si penjual akan mencedok barangan jualan mengikut jumlah yang dibayar pembeli secara rawak.

Oleh itu, trend jual beli cedok ini juga menjadi persoalan segelintir netizen berhubung hukum jual beli seperti itu. Terbaharu, menerusi perkongsian Facebook muamalat.my, kaedah jual beli cedok tersebut dikatakan berunsurkan gharar iaitu wujud unsur ketikdakpastian maka hukumnya adalah haram.

Bukan itu sahaja, menurut Ibn Hajar al-Asqalani, jual beli seperti itu adalah batil dan ia diibaratkan seperti ‘membeli di dalam gelap’ ataupun bahasa mudahnya jual beli jahiliyah.

Difahamkan gharar terbahagi kepada dua keadaan iaitu gharar wujud dimana struktur asas jual beli itu tidak dapat dipastikan barangan diperoleh atau tidak. Keduanya gharar al-siffah, iaitu ketidakpastian tentang produk jenis apa yang bakal diperolehi.

Lantaran itu, umat Islam dinasihatkan agar berhati-hati dan penjual atau pembeli, kedua-duanya diharamkan untuk terlibat dalam aktiviti seperti ini yang sudah terang salah dari segi hukum.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

‘Rumah Berselerak Dan Beg Duit Ditemui’ – Bekas Pembaca Berita TV3 Dilapor Hilang Sejak November Lalu

Les’ Copaque Kongsi Video Upin Ipin Menangis Bila Diejek Dengan Lagu ‘Kejam’ Di TikTok


Wujudkah Di Dunia Ini Peguam Setenang ‘Jibril’

Jika anda menonton drama di televisyen, anda pastinya akan mempertikaikan latar belakang watak yang ada dalam drama berkenaan. Kalau sembang bisnes, mesti nilai juta-juta. Kalau buat bisnes, mesti bisnes keluarga.

Semuanya nampak indah belaka seperti mereka tidak pernah stress pun untuk jalani kehidupan harian. Tetapi bagaimana pula dengan siri Jibril yang akan bersiaran 22 October ini?

Siri ini berkenaan seorang peguam yang hebat tetapi pada masa yang sama sangat cool. Persoalannya, wujud atau tidak peguam yang setenang Jibril? Jawapannya pasti ada. Peguam perlulah nampak tenang. Kalau mereka stress, pasti kes yang mereka sedang jaga akan terganggu.

Takkanlah peguam perlu tunjuk semua kerja mereka pada semua. Tetapi anda boleh lihat kehidupan seorang peguam hebat menerusi drama  Viu Original ini, Jibril. jangan lupa untuk muat turun aplikasi Viu pada telefon pintar anda dan mula tonton siri Jibril 22 Oktober ini. Ayuh!


WWF-Malaysia Tampil ‘Pertahankan’ Harimau, Dakwa Pembalakan Haram Tidak Lindungi Haiwan

Kenyataan yang dikeluarkan oleh Pengarah Jabatan Perhutanan Kelantan, Abdul Khalim Abu Samah mengenai isu harimau dan pembalakan baru-baru ini bukan sahaja mendapat perhatian rakyat Malaysia, tetapi juga badan bukan kerajaan WWF-Malaysia. Badan ini tampil menjelaskan mengenai penyelidikan yang dilakukan oleh mereka pada 2009 di bawah tajuk, The importance of selectively logged forests for tiger Panthera tigris conservation: a population density estimate in Peninsular Malaysia  yang ditulis oleh D. Mark Rayan dan Shariff Wan Mohamad.

WWF-Malaysia berkata bahawa kajian yang ditulis oleh dua ilmuwan tersebut menyentuh kepada pembalakan yang dilakukan dengan sistem catuan yang betul, bukanlah pembalakan yang sembarangan. “Pembalakan terpilih ialah amalan perhutanan yang hanya menebang sebilangan pokok tertentu setiap tahun dalam petak hutan dan bukannya keseluruhan hutan sekaligus, selaras dengan amalan Pengurusan Hutan Lestari (SFM),” kata WWF-Malaysia dalam satu kenyataan di laman sesawang mereka.

Dalam kertas kajian yang diterbitkan pada 2009 itu, mereka menyatakan bahawa hutan yang ditebang secara terpilih, seperti Hutan Simpan Gunung Basor, berpotensi untuk menampung kepadatan harimau yang tinggi. Kedua penulis ini berkata bagi mengetahui cara yang tepat dalam pengurusan dan pemuliharan harimau di Malaysia, mereka menyimpulkan bahawa penyelidikan lanjut amat diperlukan bagi memahami ekologi harimau dan mangsanya di hutan yang dibalak dengan sistem catuan yang betul.

“Kami percaya bahawa hutan yang bersih dan tidak diganggu adalah habitat yang sesuai untuk harimau. Kawasan perlindungan dalam bentuk perlindungan hidupan liar dan taman negara adalah perlu. Bagaimanapun, sangat sedikit negara yang menumpukan usaha mereka untuk memulihara hutan mereka secara eksklusif untuk harimau dan spesies lain. Bhutan, misalnya, mempunyai 60 peratus tutupan hutan,” kata WWF-Malaysia.

Bagi WWF-Malaysia, semua hutan merupakan habitat semula jadi harimau. Jadi amatlah penting kawasan ini dijaga dan diurus dengan mematuhi prinsip Pengurusan Hutan Lestari (SFM). Prinsip ini dibina bagi menjaga semua spesies haiwan yang lain tidak kira mangsa atau pemangsa dan tumbuh-tumbuhan yang terdapat di hutan. Disebabkan itu, apa sahaja bentuk pengurusan hutan, mestilah berlandaskan prinsip ini bagi mengelak sebarang kesan negatif kepada harimau dan haiwan lain.

“Atas sebab itu, kerja pemuliharaan harimau WWF-Malaysia terdiri daripada beberapa komponen, yang kesemuanya direka untuk mengurangkan ancaman terhadap harimau dan hidupan liar lain yang hidup dalam landskap yang sama.

“Kami ingin menekankan bahawa kerajaan Malaysia dengan kerjasama organisasi pemuliharaan harimau telah mengambil langkah aktif untuk menangani ancaman tersebut,” tambahnya lagi.

Untuk rekod, pada 10 Januari 2022, Perdana Menteri telah mempengerusikan mesyuarat pertama Pasukan Pemuliharaan Harimau Kebangsaan (MyTTF) di Putrajaya. Dalam mesyuarat tersebut, langkah untuk memulihara harimau telah diusahakan dalam Tindakan Strategik Pemuliharaan Harimau Malaya 10 tahun. Selain itu, MyTTF juga bersetuju untuk memelihara dan mengukuhkan habitat melalui pengurusan tanah yang mampan dan menghentikan pencerobohan dan aktiviti pemburuan haram.

Sebelum ini, Khalim dikecam selepas berkata bahawa pembalakan sebenarnya “baik untuk populasi harimau”. Beliau berhujah bahawa kemunculan tumbuhan baru akan membawa kepada pertambahan populasi haiwan dan menjadi tempat memburu harimau. Tambah Khalim lagi, Jabatan Perhutanan Kelantan yang dikecam berhubung kadar pembalakan di negeri itu sentiasa mematuhi catuan penebangan tahunan yang ditetapkan Majlis Tanah Negara.

Adakah benar pembalakan baik untuk populasi harimau dan alam sekitar? Untuk bacaan lanjut, klik pautan di bawah.

Adakah Benar Pembalakan Baik Untuk Populasi Harimau Dan Alam Sekitar?

‘Hasil Tangan Manusia Rakus’ – Netizen Kongsi Gambar Timbunan Kayu Balak Di Lokasi Banjir

NASA Kongsi Imej Perbezaan Kawasan Hutan Di Antara Sarawak Dan Brunei


X-Large Berkolaborasi Bersama G-Shock Hasilkan Model DW-6900 Edisi Terhad

Pastinya collector jam G-Shock akan suka dengan berita ini. G-Shock dan X-Large berkolaborasi tampil dengan koleksi jam tangan edisi istimewa. Model yang digunakan adalah DW-6900 yang diperbaharui.

Menariknya, koleksi ini tampil dengan warna biru pada keseluruhan jam tangan  dan warna hijau digunakan pada muka jam dan tulisan yang terdapat pada jam. Pada bahagian jam tangan pula, terdapat logo ikonik X-Large diletakkan dan logo ikonik tersebut juga dapat dilihat pada muka jam apabila lampu dihidupkan.

Bagi anda yang ingin mendapatkan koleksi jam tangan ini, ia dijual pada harga 16000JYP (~RM594.79) sahaja dan tersedia di laman sesawang X-Large pada 3 Mei 2019.


Anda Sangka Post Ini Sudah Kelakar. Tunggu, Sebab Anda Belum Baca Retweet Yang Lagi Tak Boleh Tahan

Semalam viral posting ini di twitter dan facebook.

Lawak tahap tinggi! Patutlah ramai yang kongsi.

Sekali baca retweet, sama juga tak boleh tahan. Kami suka komen nombor 5 pasal makan julab tu.

Anyway, ini melawak saja. Janganlah marah dengan bro Ronasina dan lain-lain tu.


X-Men Dan Fantastic Four Akan Kembali Ke MCU Jika Disney Membeli Fox

Ianya nyata satu berita yang mengembirakan peminat komik di seluruh dunia apabila CNBC melaporkan Disney ada berhubung dengan 21st Century Fox berkenaan kemungkinan untuk membeli division filem milik Fox.

Dikhabarkan Fox hanya ingin memfokuskan kepada laporan berita serta siaran sukan sahaja selepas ini. Majoriti aset produksi dan hak cipta filem bakal berpindah ke Disney, jika satu persetujuan dapat dicapai.

Ini bermakna, hak cipta untuk segala watak Marvel yang dipegang 20th Century Fox sebelum ini akan berpindah ke Disney dan ini akan memberi impak kepada Marvel Cinematic Universe (MCU)! Fikirkan segala kemungkinan yang boleh dibuat oleh Disney jika ini benar-benar berlaku. Watak-watak klasik X-Men dan Fantastic Four dapat bersama dalam MCU, dan mungkin Doctor Doom boleh mempunyai role yang lebih besar daripada hanya tersekat di franchise Fantastic Four sahaja.

Buat masa ini segala perbincangan tentang perolehan ini masih terhenti dan pihak Disney dan Fox tidak mengeluarkan sebarang komen tentang perkara ini. Tetapi andainya ianya berlaku, pengambilalihan ini pastinya sesuatu yang akan menguntungkan kedua-dua belah pihak.

Mungkinkah nanti kita dapat menyaksikan adaptasi filem berdasarkan jalan cerita ‘Avengers vs. X-Men’? Segalanya mungkin jika satu perjanjian dapat dicapai.


‘X-Men: Dark Phoenix’ Gagal Catat Kutipan Yang Disasarkan

Nampaknya filem X-Men: Dark Phoenix mencatat rekod apabila hanya berjaya meraih $14 juta pada hari tayangan pembukaan Jumaat lalu. Ini merupakan rekod paling buruk untuk sebuah karya siri X-Men.

Untuk pengetahuan anda, modal pembikinan filem ini mencecah $200 juta dan sasaran kutipan pada hujung minggu pembukaan adalah $50 juta. Akan tetapi, filem tersebut mengecewakan apabila tidak berjaya mencapai sasaran kutipan.

Box office: #DarkPhoenix bombs with $33 million, the worst opening weekend in the franchise's 20-year history https://t.co/gfUGCKYCRR pic.twitter.com/Eit1MAwwy5

BREAKING!! #DarkPhoenix is falling short of projections and will open with just $34 million domestic this weekend! That’s the worst opening for an #XMen movie, behind 2013’s The Wolverine ($53 million)! It cost $200 million to make! pic.twitter.com/QdPUQdiFDj

— Scott Mantz (@MovieMantz) June 8, 2019

Malah, ia menjadikan filem X-Men: Dark Phoenix berada ditangga paling bawah bagi kutipan pembukaan siri filem X-Men. Filem tersebut berada dibawah filem The Wolverine yang hanya berjaya mengutip $53.1 juta pada tahun 2013.

Pastinya pihak Disney dan Fox mengharapkan prestasi yang baik dipasaran antarabangsa. Jika kutipan antarabangsa juga tidak memberangsangkan, filem tersebut mungkin akan menjadi filem X-Men pertama yang gagal dari segi kutipan box office dan juga kritikan.


Xbox One Bakal Menerima Aplikasi Windows 10 Seawal Pertengahan Tahun Ini

Microsoft nampaknya serius untuk memberi fungsi tambahan yang sangat menarik buat penggunanya akhir-akhir ini. Awal minggu ini kita dikejutkan dengan berita dimana Microsoft mahu bekerjasama dengan musuh industri console mereka iaitu Sony bagi menyediakan cross-network play.

Bermula pertengahan tahun ini, Microsoft berminat untuk menyediakan aplikasi daripada Windows 10 terus kepada Xbox One serta mengalu-alukan lebih ramai pembina aplikasi untuk menjayakan idea ini.

Hasrat Microsoft adalah bagi menyediakan sebuah platform yang mesra pengguna dimana developer dapat membina sebuah aplikasi yang sesuai untuk digunakan secara serentak pada PC, Xbox One , telefon pintar dan tablet.


Xiaomi 12T Dan 12T Pro Dilancarkan Dengan Harga Bermula Daripada RM1,999

Setahun dinantikan peminat, akhirnya Xiaomi kembali menawarkan telefon pintar terbaru mereka menerusi siri Xiaomi 12. Dua model yang dilancarkan buat pasaran Malaysia pada minggu ini iaitu Xiaomi 12T dan 12T Pro yang menawarkan spesifikasi seakan telefon pintar flagship pada harga yang berbaloi.

Kedua-dua model ini berkongsi spesifikasi yang hampir sama namun masih terdapat perbezaan yang ditampilkan. Xiaomi 12T dilengkapkan dengan skrin 6.67-inci CrystalRes AMOLED DotDisplay yang turut disertakan dengan sokongan refresh rate sehingga 120Hz. Penawaran AdaptiveSync untuk paparan serendah 30Hz beserta HDR10+ antara yang tersedia.

Mengulas mengenai cip, model ini dikuasakan oleh MediaTek Dimensity 8100-Ultra, 8GB RAM dan 256GB ruang storan. Xiaomi 12T dilengkapkan dengan tiga kamera pada bahagian belakang di mana kamera utama dilengkapkan dengan sensor 108-megapixel Samsung ISOCELL HM6.

Dua lagi lensa yang tersedia terdiri daripada sensor 8-megapixel sudut ultra lebar dan 2-megapixel makro. Menariknya, Xiaomi turut menyertakan sokongan Ultra Night Video dan juga penawaran kamera swafoto 20-megapixel.

Sebuah lagi ciri yang menarik perhatian ramai sudah pastinya sokongan pengecasan 120W HyperCharge yang mampu mengecas bateri 5,000mAh dalam tempoh yang singkat. Model ini menjalankan ROM MIUI 13 berasaskan Android 12.

Sesuai dengan namanya, model ini hadir dengan spesifikasi yang tinggi bagi siri ini. Xiaomi 12T Pro dilengkapkan dengan skrin 6.67-inci CrystalRes AMOLED DotDisplay dengan sokongan refresh rate 120Hz. Sokongan Adaptive Sync antara yang turut tersedia.

Model ini memilih untuk menggunakan cip daripada Snapdragon iaitu Snapdragon 8+ Gen 1 dengan sokongan 8GB RAM dan 3GB RAM maya atau 12GB RAM beserta 256GB ruang storan.

Sebuah lagi perkara yang membuatkan Xiaomi 12T Pro unik adalah penawaran kamera utama dengan sensor Samsung ISOCELL HP1 200-megapixel beserta OIS. Dua lagi kamera yang tersedia pada bahagian belakang terdiri daripada 8-megapixel sudut ultra lebar dan 2-megapixel makro.

Sokongan sistem Xiaomi ProCut 200-megapixel, Xiaomi ProFocus, rakaman dengan resolusi 8K, rakaman video HDR10+ beserta kamera swafoto 20-megapixel antara yang tersedia.

Seperti juga Xiaomi 12T, model ini turut dilengkapkan dengan pengecasan 120W HyperCharge yang mampu mengecas bateri berkapasiti 5,000mAh dengan pantas. Model ini pastinya menjadi idaman buat mereka yang mahukan speaker terbaik pada sebuah telefon pintar menerusi sokongan stereo Dolby Atmos beserta sokongan Harmon Kardon.

Mengulas mengenai harga, Xiaomi Malaysia telah menetapkan Xiaomi 12T sedia ditawarkan pada harga RM1,999 manakala Xiaomi 12T Pro hadir dengan harga RM2,699 bagi 8GB RAM dan RM2,999 bagi model dengan 12GB RAM. Sebuah harga yang kompetitif berdasarkan spesifikasi sarat yang ditawarkan.

Lebih membuatkan pembelian siri Xiaomi 12 berbaloi, jenama ini menjanjikan kemas kini sehingga 3 tahun dan tampalan sekuriti sehingga 4 tahun sekaligus memastikan pengguna mendapatkan kemas kini dan sekuriti terkini.


Xiaomi Bakal Mengumumkan Mi Band 2 Dengan Sokongan Paparan Skrin

Adakah seorang yang mahukan sebuah jam tangan pintar yang mempunyai ciri rekaan minimalis, jangka hayat bateri yang lama dan harga yang rendah? Xiaomi nampaknya berjaya buktikan bahaya ketiga-tiga ciri tersebut mampu dihasilkan dengan adanya Xiaomi Mi Band.

Untuk pengetahuan anda, Xiaomi Mi Band merupakan jam tangan pintar yang mempunyai harga yang boleh dikatakan agak rendah iaitu RM59 dan berjaya untuk bertahan selama 30 hari untuk satu pengecasan penuh.

Tidak cukup dengan itu, Xiaomi pada baru-baru ini mengumumkan mereka bakal mengumumkan Xiaomi Mi Band 2 dengan sokongan paparan skrin. Sokongan paparan skrin LCD bakal memberi kemudahan buat pengguna untuk mengetahui waktu dan status jangka hayat Mi Band 2 dengan lebih mudah.

Sejujurnya, saya sangat tertarik dengan rekaan dan ciri-ciri yang disediakan pada pada Xiaomi Mi Band 2 dan berminat untuk mendapatkannya. Jika Xiaomi berjaya untuk mengekalkan harga yang sama sepertimana Mi Band pada versi yang pertama atau setidaknya harga kurang daripada RM100, saya yakin Xiaomi tidak mempunyai sebab untuk gagal.


Xiaomi Bakal Mengumumkan Phablet Terbaru Pada Hari Esok

Xiaomi merupakan syarikat yang kerap mengeluarkan telefon pintar serta barangan elektronik yang berkualiti serta hadir dengan harga yang rendah.

Kejayaan penjualan telefon pintar mereka berkategori flagship iaitu Xiaomi Mi 3 dan Mi4 tidak berakhir disitu sahaja. Xiaomi pada hari esok bakal melancarkan telefon pintar berkategori phablet yang mempunyai skrin bersaiz 6.4-inci.

Idea ini yang mulanya dipopularkan oleh Samsung melalui Samsung Mega nampaknya diteruskan Xiaomi. Walaubagaimanpun, kami sangat teruja untuk mengetahui bagaimana pula dengan permintaan orang ramai mengenai telefon pintar terbaru mereka ini.

Xiaomi Mi Max bakal dilengkapi dengan cip pemprosesan Snapdragon 650 hexa-core serta hadir dengan 2 variasi pilihan iaitu RAM 2GB dan 3GB mengikut berdasarkan storan 16GB dan 32GB. Dijangkakan Mi Max bakal diumumkan dengan kamera 16 megapixel manakala 8 megapixel di bahagian hadapan. Bateri yang besar sudah menjadi suatu kewajipan buat telefon pintar yang mempunyai saiz skrin yang besar sekurang-kurannya 4000mAH.

Menggunakan sistem operasi Android terbaru serta disokong oleh ROM MIUI 8, kami menjangkakan telefon pintar ini tidak mempunyai masalah untuk kegunaan harian. Dengan harga penjualan yang bermula dari $200, kami menjangkakan phablet terbaru daripada Xiaomi ini bakal dijual dengan laris sepertimana model-model yang lain.

Xiaomi bakal melancarkan Mi Max secara rasmi pada hari esok 10 Mei 2016. Dua hari sebelum pelancaran action cam terbaru mereka iaitu Xiaomi Yi Cam 2.


Xiaomi Bakal Mengumumkan Yi Camera 2 Dengan Sokongan Rakaman 4K

Jika anda pernah menggunakan Xiaomi Yi Cam pasti anda kagum dan menyukainya. Dengan harga yang rendah untuk kualiti yang hebat, produk keluaran Xiaomi ini sedikit sebanyak dapat memberi saingan kepada Gopro Hero 3. Setelah hampir setahun di pasaran, kini tiba masanya buat Xiaomi mengumumkan Xiaomi Yi Cam 2.

Xioami Yi Camera 2 bakal disertakan dengan kamera 12.35-megapixel serta sensor Sony IMX377. Pemilihan Xiaomi untuk menggunakan sensor terbaru ini merupakan pemilihan yang baik meskipun terpaksa bekorban dari segi pixel berbanding 16-megapixel pada sebelum ini. Sensor terbaru daripada Xioami Yi Cam 2 ini juga bakal memboleh anda merakam video dalam kualiti 4K yang pastinya akan lebih jelas dan berkualiti.

Salah satu fungsi yang menarik pada Xiaomi Yi Cam 2 ini adalah paparan skrin bersaiz 2.19-inci dimana membolehkan anda terus menonton video yang diambil secara terus. Jangan terkejut jika saya katakan Xiaomi Yi Cam 2 ini bakal disertakan dengan cip Ambarella A9 dimana cip ini juga digunakan pada GoPro Hero 4 Black Edition.

Fungsi-fungsi lain seperti bateri, Wi-Fi yang lebih laju serta rakaman video dengan respons tinggi juga dipertingkatkan berbanding model sebelum ini.

Xiaomi Yi Cam 2 dijangka akan diumumkan pada 12 Mei 2016 ini dan dikhabarkan akan mula dijual dengan harga $130. Dengan spesifikasi serta fungsi yang canggih saya yakin ‘action camera’ daripada Xiaomi ini sedikit sebanyak mampu memberi saingan buat Gopro meskipun mempunyai jurang harga yang jauh berbeza.


Xiaomi Bakal Perkenal Telefon Pintar Boleh Lipat Dengan Harga Serendah RM4,000

Xiaomi bakal mengikut jejak langkah Samsung dan Huawei dengan memperkenalkan telefon pintar boleh lipat dengan harga sekitar RM4,000 sahaja. Harga ini jauh lebih murah dan mampu milik berbanding Samsung Galaxy Fold yang berharga sekitar RM8,135 dan Huawei Mate X dengan tanda harga RM10,633.

Terbaharu menerusi satu perkongsian video Pengarah Xiaomi iaitu Bin Lin sedang mencuba beberapa aplikasi termasuk mencuba ciri boleh lipat peranti tersebut. Setakat ini belum ada nama yang ditetapkan untuk peranti tersebut, namun sudah ada beberapa cadangan nama iaitu Mi Fold atau Mi Flex.

Check out this special video from #Xiaomi President and Co-founder Bin Lin, showing off a very special phone prototype… 😎

What does everyone think we should name this phone? 🤔#InnovationForEveryone pic.twitter.com/1lFj3nM7tD

— Donovan Sung (@donovansung) January 23, 2019

Difahamkan peranti tersebut akan didatangkan dengan 10GB RAM, disokong dengan Snapdragon 855 dan skrin dari Visionox Technology yang pastinya akan menjanjikan paparan terbaik buat pengguna. Menurut perancangan awal, peranti ini akan mula memasuki pasaran sekitar bulan April hingga Jun ini. Adakah teknologi skrin boleh lipat bakal menjadi fenomena pada tahun ini?


Xiaomi Berminat Untuk Membuka Mi Home Di Malaysia

Xiaomi Mi Home bukanlah perkara asing buat Rakyat China mahupun penggemar teknologi. Xiaomi Mi Home secara asasnya merupakan syarikat yang membekalkan kelengkapan barangan elektronik untuk kegunaan di rumah.

Mendokong prinsip yang sama seperti Xiaomi, hampir kesemua barangan-barangan ini ditawarkan dengan harga yang rendah namun tampil dengan beberapa fungsi yang futurisitik.

Baca lagi: Hanya Perlu Tekan Telefon Pintar Untuk Masak Nasi Dengan Periuk Nasi Xiaomi

Menurut Hugo Barra, Mi Home bakal yang dibawa ke Malaysia bakal bekerjasama bersama syarikat penjualan yang lain. Walaubagaimanapun, tetap menawarkan fungsi dan experience Mi Home yang sama. Penjenamaan yang digunakan juga masih tidak dipastikan lagi sama ada akan kekal dipanggil Mi Home atau sebaliknya.

Setakat ini, masih belum terdapat sebarang tarikh rasmi bilakah Mi Home akan tiba di Malaysia. Mampukah Xiaomi Mi Home memecah tembok syarikat-syarikat barangan elektronik yang sudah lama menjadi pioneer buat pasaran Malaysia?


Xiaomi Berpeluang Menjadi Syarikat Bernilai Tinggi Seakan Apple

Mula memasuki pasaran smartphone dengan penawaran smartphone mampu milik, kini Xiaomi berjaya menyenaraikan syarikatnya sebagai jenama telefon pintar terkenal.

Berdasarkan kajian terbaru daripada Morgan Stanley, syarikat yang berasal dari Beijing ini kini dinilai sekitar $65 bilion sehingga $85 bilion dengan jangkaan peningkatan sebanyak 27 hingga 34 kali ganda berdasarkan pelarasan pendapatan tahun 2019 syarikat teknologi ini.

Selain itu, penawaran beberapa gadget lain melibatkan smartwatch Xiaomi turut menunjukkan angka keuntungan yang positif selepas syarikat ini berjaya menawarkannya dengan harga mampu milik serta bilangan unit yang tinggi.

Difahamkan Xiaomi akan meneruskan strategi untuk menawarkan model mereka pada harga rendah bagi meningkatkan kuantiti penjualan sekaligus membolehkan lebih banyak iklan dapat disertakan.

Untuk pengetahuan anda, syarikat yang berpengkalan dari China ini baru sahaja ditubuhkan lapan tahun lalu sekitar 2010. Berdasarkan pengaliran wang yang tinggi kepada syarikat serta inovasi smartphone berteknologi tinggi dengan harga rendah, Lei Jun kini turut digelar Steve Jobs China.


Anda Sibuk Nak Tahu Apakah Internet Yang Kami Gunakan. Ini Jawapannya

Happy belated Merdeka. Bagi kami di The Vocket, hari hari, hari merdeka. Gitu.

Ramai orang bertanyakan tentang Internet servis yang kami gunakan memandangkan kami sangat cepat publish artikel setiap hari..like 10 articles on average per day.

Kami memang mementingkan kelajuan internet dan juga kestabilan internet. Yes, laju itu satu hal, stabil itu satu hal. Dalam taste kami, kami memerlukan kedua duanya. Kalau setakat laju saja tapi tidak stabil buat apa bukan? Guna sejam, down 3 jam. Ada karang modem yang terbakar. Heh.

Memandangkan kami tinggal di kawasan high rise building kami menggunakan TIME Fibre sebagai sumber internet utama kami selain data plan di telefon pintar (Anda boleh semak coverage TIME Fibre di sini. Untung-untung boleh pakai internet TIME). Dan pakej yang kami guna ialah pakej atau plan TIME Fibre Home Broadband 100 Mbps.

Alang-alang nak pakai TIME Fibre, biar yang paling laju memandangkan hanya TIME sahaja yang mempunyai plan 100 Mbps di Malaysia buat masa sekarang. Selain itu, kerja kami yang memerlukan transfer file antara team members, donwload dan upload gambar, publish artikel memang sangat memerlukan kepantasan. Jadi, plan 100 Mbps just nice untuk kami.

Dari segi harga, good things come with the price. Tapi apa yang menarik TIME 100 Mbps ini hanya RM179 sebulan. Yang mana bagi kami lebih murah berbanding penyedia penyedia internet yang lain. Bersamaan dengan harga sekotak susu 1 liter RM6 yang dibeli setiap hari.

Plus, sempena Merdeka yang lepas..sekarang TIME Fibre sedang membuat promosi. Bagi pendaftaran baru untuk plan 100 Mbps, pengguna akan menerima Lenovo Tablet secara percuma. (Kami mencadangkan anda untuk lihat best promo ini)

Sekiranya anda ada apa apa pertanyaan lanjut anda tentang TIME Fibre atau mahu bertanya lebih tentang pengalaman kami menggunakan TIME anda boleh hantarkan kami mesej di Facebook Page The Vocket.


Xiaomi Bersedia Untuk Memasuki IPO Dengan Nilai RM39.3 Bilion

Setelah hampir sedekad dibangunkan, Xiaomi nampaknya telah bersedia untuk menyenaraikan syarikat mereka di Hong Kong Stock Exchange dengan IPO bernilai $10 bilion (RM39.3 bilion) beserta penilaian sehingga $100 bilion.

Melihat kepada perkembangan semasa, syarikat ini nampaknya positif dengan penjualan smartphone keluaran jenama ini selepas berjaya menjual 91.4 juta smartphone pada tahun 2017 berbanding tahun sebelumnya dengan jumlah penjualan 55.4 juta.

Dalam usaha untuk meningkatkan jumlah pengguna serta penjualan smartphone, Lei Jun selaku CEO syarikat ini mengatakan syarikat ini komited untuk menawarkan kesemua smartphone mereka dengan margin keuntungan sebanyak 5% sahaja. Dalam erti kata lain, smartphone canggih dengan harga mampu milik antara menjadi keutamaan syarikat ini.

Dari segi pengiklanan, Xiaomi telah berjaya menerima jumlah pendapatan sebanyak $1.6 bilion dalam masa satu bulan. Pemilihan untuk memasuki IPO ini membolehkan syarikat ini menawarkan lebih banyak model serta variasi buat para pengguna sekaligus meningkatkan infrastruktur R&D syarikat ini. Sebuah pencapaian yang sangat membanggakan buat syarikat yang baru sahaja melangkah tahun ke-8.


Xiaomi Black Shark 2 Bakal Mula Dijual Dengan Harga Serendah RM2,499

Industri gaming pada telefon pintar semakin mendapat tempat dikalangan pengguna. Malah, pengenalan game yang dipertandingkan pada peringkat e-sukan antarabangsa merancakkan lagi industri ini.

Bersempena dengan peningkatan pengguna yang mula memfokuskan kepada permainan telefon pintar, Xiaomi menerusi siri Black Shark telah memperkenalkan model gaming terbaru mereka iaitu Black Shark 2.

Dari segi spesifikasi Xiaomi Black Shark 2 hadir dengan skrin 6.39-inci AMOLED. Penawaran skrin tanpa sebarang takuk sekaligus memberikan pengalaman bermain game yang lebih selesa buat para pengguna.

Processor yang digunakan pada Xiaomi Black Shark 2 adalah Snapdragon 855 dan dibantu dengan RAM 12 GB serta GPU Adreno 640. Sokongan QuickCharge 4.0 bagi bateri berkapasiti 4,000mAh pastinya mempercepatkan tempoh pengecasan.

Tidak hanya memfokuskan kepada spesifikasi semata-mata, model ini turut memberi penekanan pada bahagian kamera dengan penyertaan dwi-kamera 48-megapixel dan 12-megapixel manakala kamera hadapan dengan 20-megapixel. Model ini turut ditawarkan bersama beberapa aksesori khas khususnya untuk bermain game.

Model yang bakal mula ditawarkan pada bulan April ini nampkanya sudah mula dipra-tempah melalui salah pengedar dimana Xiaomi Black Shark dengan 8GB RAM dan 128GB ruang storan sudah mula ditawarkan pada harga RM2,499 sahaja. Model berspesifikasi tinggi dengan 12GB RAM dan 256GB pula mula ditawarkan pada harga RM2,999.

Adakah berbaloi? Sekiranya anda merupakan seorang gamer dan mahukan spesifikasi yang hebat beserta rekaannya yang memukau, mendapatkan Xiaomi Black Shark 2 merupakan pilihan yang berbaloi. Pastinya anda tidak mempunyai masalah untuk bermain game berspesifikasi tinggi setidaknya untuk dua ke tiga tahun ini.

Baca lagi: Xiaomi Black Shark Boleh Didapatkan Dengan Harga RM1,599


Xiaomi Black Shark 2 Bakal Mula Ditawarkan Di Malaysia April Ini

Hadir dengan gabungan warna hijau dan hitam, Xiaomi Black Shark berjaya menawarkan spesifikasi yang hebat dan berbaloi dimiliki khususnya buat para gamer telefon pintar.

Setakat ini masih belum diketahui lagi harga yang bakal ditawarkan pada model ditawarkan Xiaomi ini. Melihat kepada model-model sebelum ini, dijangkakan model ini bakal dijual dengan harga yang berbaloi dengan spesifikasi yang ditawarkan. Sama-sama kita nantikan pelancaran model ini pada bulan April ini.


Xiaomi Black Shark 2 Pro Mula Dijual Di Malaysia Dengan Harga RM2,499

Mula ditawarkan sebagai sebagai telefon pintar gaming menerusi siri gaming, model Xiaomi Black Shark terus mendapat tempat dikalangan gamer dimana pada kali ini Xiaomi telah melancarkan model terbaru mereka iaitu Black 2 Pro.

Menerusi model terbaru ini, Xiaomi telah menawarkan penambahbaikan daripada segi rekaan dan spesifikasi dalam usaha untuk menawarkan yang terbaik untuk para gamer. Sebanyak tiga warna ditawarkan pada kali ini merangkumi warna Shadow Black, Gulf Blue dan Iceberg Blue.

Dari segi spesifikasi, model gaming ini sememangnya ditawarkan dengan spesifikasi yang tinggi khusus untuk penggunaan gamer yang ekstrim. Model ini disertakan dengan procesossor Snapdragon 855 Plus beserta RAM 8 atau 12 GB. Ruang storan yang ditawarkan pula hadir dengan saiz 128 atau 256 GB.

Paling menarik perhatian kami sudah pastinya penyertaan teknologi touch sensing 240Hz. Selain itu, model ini turut dilengkapi dengan Master Touch untuk getaran yang lebih kuat, mod Ludicrous untuk fungsi overclock CPU dan GPU serta sokongan HDR. Para pengguna turut menerima GamePad menerusi set global.

Tidak hanya memfokuskan kepada spesifikasi hebat semata-mata, model ini turut memeberi penekanan kepada bahagian kamera dengan gabungan lensa 48-megapixel dan 13-megapixel. Kamera hadapan pula hadir dengan lensa 20-megapixel. Penyertaan sokongan pengecasan pantas 27W untuk bateri berkapasiti 4,000mAh pastinya memudahkan gamer untuk mengecas model ini.

Xiaomi nampaknya sekali lagi berjaya menawarkan telefon pintar berspesifikasi tinggi dengan harga yang berbaloi dan sedikit rendah berbanding pesaing. Harga rasmi bagi model ini adalah RM2,499 untuk model 8GB RAM dan 128 GB ruang storan manakala model 12GB RAM dan 256GB ruang storan ditawarkan pada harga RM2,999. Pembeli terawal di Shopee bakal menerima power bank Black Shark bernilai RM99 secara percuma.

Kami kongsikan lebih banyak artikel berkaitan produk keluaran Xiaomi. Klik pautan dibawah untuk membacanya.

BlackShark 2 Pro, Telefon ‘Gaming’ Mampu Milik Terbaru Daripada Xiaomi

15 Juta Xiaomi Redmi Note 7 Berjaya Dijual Dalam Jangka Masa Enam Bulan

Xiaomi Mi Band 4 Ditawarkan Dengan Harga Serendah RM115


Xiaomi Black Shark Boleh Didapatkan Dengan Harga RM1,599

Industri telefon pintar gaming  nampaknya semakin mendapat tempat di hati pengguna. Penggunaan spesifikasi yang berkuasa tinggi antara ciri yang membuatkan telefon pintar jenis menjadi pilihan untuk bermain game. Tambahan pula dengan pertambahan game yang dipertandingkan dalam industi e-sukan, penggunaan gaming smartphone tampak lebih releven berbanding dahulu.

Terbaru, nampaknya Lazada mula menawarkan promosi buat model Xiaomi Black Shark. Meskipun model ini merupakan model tahun lalu, pada kami apa yang ditawarkan berdasarkan harganya ianya dilihat releven untuk didapatkan buat mereka yang aktif bermain game.

Xiaomi Black Shark dilengkapkan dengan processor Snapdragon 845 beserta Adreno 630 untuk GPU. Skrin bersaiz 5.99-inci Full HD+ dengan nisbah 18:9 pastinya berjaya berjaya menawarkan kepuasan buat para pengguna.

Dua variasi model yang ditawarkan hadir dengan RAM 6GB dengan storan 64GB, manakala variasi yang lebih high spec ditawarkan dengan RAM 8GB dan storan 128GB. Kapasiti bateri yang disertakan pada model ini adalah sebesar 4000 mAh.

Apa yang membezakan Xiaomi Black Shark berbanding smartphone ialah penawaran aksesorinya. Melalui model ini, Xiaomi telah memperkenalkan Black Shark Gamepad. Berfungsi seakan Nintendo Switch, gamepad ini bakal membolehkan anda bermain game dengan lebih mudah khususnya gamemelibatkan FPS dan bola sepak.

Melayari aplikasi game sudah tentunya membuatkan smartphone akan lebih cepat panas. Sebagai usaha untuk membuatkan Xiaomi Black Shark kekal sejuk, Xiaomi telah menyertakan sistem liquid cooling. Dikatakan sistem ini mampu menyejukkan smartphone sehingga 8 darjah celcius.

Mengulas mengenai harga, memandangkan model ini merupakan model tahun 2018 maka harga yang ditawarkan juga agak rendah dan berbaloi untuk didapatkan. Xiaomi Black Shark dengan 6 GB RAM dan 64 GB ruang storan mula dijual dengan harga RM1,599. Manakala model dengan 8 GB RAM dan 128 GB ruang storan ditawarkan pada harga RM1,799. Klik disini untuk mendapatkan Xiaomi Black Shark.

Pada kami harga yang ditawarkan sudah cukup berbaloi untuk didapatkan lebih-lebih lagi sekiranya anda merupakan seorang pengguna telefon pintar yang kerap bermain game seperti PUBG, Mobile Legend dan sebagainya.

Sekiranya anda mahukan model yang lebih berspesifikasi tinggi dan tidak kisah untuk berbelanja sedikit tinggi, anda boleh mendapatkan model terbaru Xiaomi Black Shark Helo yang ditawarkan pada harga yang lebih tinggi.


Xiaomi Tampilkan Kotak Istimewa Edisi Terhad, Hasil Kerjasama Jenama Mewah Swarovski

Boleh dikatakan wanita dan fesyen tidak dapat dipisahkan dan ia merupakan lumrah untuk mereka tampil cantik dan bergaya. Bukan saja soal pemilihan aksesori, malah gajet pintar juga mempengaruhi keterampilan.

Ia tidaklah kerana kecanggihan teknologinya semata-mata, tapi reka bentuk yang moden dan penuh fesyen juga turut dititikberatkan. Sama juga macam jenama Xiaomi dan Swarovski ini.

Kedua-dua nama yang gah ini telah bekerjasama dalam memberikan apa yang terbaik untuk pelangggan mereka. Yang menariknya, kolaborasi ini hadir dengan rekaan kotak hadiah istimewa edisi terhad yang diserikan dengan kilauan rantai leher Swarovski.

Ini adalah satu benda baharu yang ditampilkan oleh Xiaomi bagi penggemar fesyen dan membawa gaya memenuhi sinergi teknologi kepada semua orang.

Xiaomi juga berusaha dalam menghasilkan sesuatu yang unik dan istimewa, dimana Edisi Baru Xiaomi 11 Lite 5G NE adalah karya inovatif yang menggabungkan ciri yang unggul dengan reka bentuk yang luar biasa.

Hadir dengan berat 158g, menjadikan peranti pintar ini nipis dan ringan. Ia juga bersesuaian dengan rekaan seni koleksi perhiasan Swarovski yang begitu ikonik.

Paling istimewa, Xiaomi 11 Lite 5G NE ini turut didatangkan dengan empat warna menarik iaitu Truffle Black, Bubblegum Blue, Peach Pink dan juga Snowflake White. Ia diinspirasikan melalui Swarovski dan mempunyai aura tersendiri yang mampu menyerlahkan diri dan penampilan.

Bukan itu sahaja, dengan gabungan Xiaomi dan Swarovski menerusi kotak edisi terhad anda juga akan dapat rantai leher Swarovski. Bayar dengan harga telepon pintar dan anda berpeluang untuk mendapat rantai.

Jika anda nak hadiahkan dekat orang yang tersayang memang sesuai, mungkin hadiah ini akan menjadikannya cukup bermakna buat mereka.

Selain itu, peranti pintar Xiaomi 11 Lite 5G NE ini juga telah menampilkan ciri-ciri hebat yang korang semua perlukan iaitu:

2. Dapat menghasilkan gambar dan rakaman video yang cantik & berkualiti

Anda tunggu apa lagi? Jangan lepaskan peluang untuk dapatkan promosi Kotak Edisi Terhad ini yang berharga dari RM1,399.

Ia hanya ditawarkan dalam tempoh masa yang terhad di kedai Xiaomi terpilih dan sementara stok masih ada.